
VOORWOORD. 


Die  boekie  wat  nou  die  wereld  ingaan  is  'n  afdruk 
van  'n  lesing  wat  ek  in  Januarie  1920  voor  die  Suid- 
Afrikaanse  Akademie  by  hul  sitting  op  Stellenbosch 
gehou  het. 

Deur  hul  kuns  is  my  belangstelling  in  die  dwergies 
cers  gewek,  en  later  toe  ek  besef  dat  alleen  deur  'n  dieper 
studie  van  hul  ,,kultuurM  'n  mens  die  Boesmankuns  ten 
volle  kan  waardeer,  het  ek  besluit  om  die  nodige  kennis 
te  probeer  opdoen.  Die  studie  het  vir  my  die  Boesman 
in  'n  heeltemal  nuwe  lig  getoon,  en  was  vir  my  so  in- 
teressant  dat  ek  goedgedink  het  om  my  ontdekkinge  aan 
die  Akademie  mee  te  deel  in  die  hoop  dat  hulle  ook  die 
onderwerp  van  belang  sou  vind.  Dat  my  hoop  nie  onge- 
grond  was  nie,  word  bewys  deur  die  feit  dat  hul  my  die 
eer  aangedoen  het  om  die  lesing  in  boekvorm  te  laat 
druk. 

Soos  ek  in  die  inleiding  sê,  is  diê  lesing  maar  'n 
voorlopige  rapport  in  verband  met  my  studie.  Later,  as 
daar  genoeg  belangstelling  getoon  word,  sal  ek  miskien 
'n  meer  afgewerkte  behandeling  van  die  onderwerp  kan 
uitgee  en  verder  besonderhede  oor  die  beeldende  kuns 
van  die  Boesman  byeenbring. 

By  so  'n  molike  later  uitgawe  sal  daar  'n  geleentheid 
w^ees  vir  volledige  aantekeninge  in  verband  met  die  biblio- 
grafie. 

R.  J.  v.R. 
Bloemfontein, 

Oktober  1920- 

1ETS  OOR  DIE  BOESMANKULTUUR. 


INLEIDBNG.  Die  lesing  dien  as  'n  voorlopige  rap- 

port  in  verband  met  my  studie  van  die 
Boesman  soos  hy  deur  reisigers  en  ander  beskrywe  is. 
Die  gepubliseerde  materiaal  wat  vir  'n  studie  van 
die  kultuur  van  dié  ras  beskikbaar  is,  is  ongelukkig  maar 
gering,  en  daarby  so  versprei — hier  'n  sin  en  daar  'n  para- 
graaf  in  die  verhale  van  die  honderd-en-een  ou  reisigers 
in  ons  land — dat  die  versameling  van  die  bietjie  materiaal 
alleen,  sonder  om  dit  te  rangskik  en  gevolgtrekkinge  te 
maak,  'n  werk  is  wat  baie  tyd  eis.  Die  nodige  tyd  en 
geleentheid  het  totdus\er  ontbreek  om  selfs  alleen  al 
die  voornaamste  bronne  te  ondersoek,  maar  daar  is  in 
die  laaste  tyd  in  Suid-Afrika,  in  altwee  tale,  soveel  on- 
juisthede  en  halwe  feite  in  die  verband  gepubliseer,  dat 
dit  ook  miskien  geregverdig  is  om  met  so  'n  voorlopige 
halfbewerkte  betoog  voor  die  wêreld  te  verskyn  as  'n 
teegif  teen  genoemde  verkeerde  voorstellinge.  As  dié 
lesing  dié  gevolg  sal  hê,  en  as  die  beskrywing  van  die 
verskillende  onderdele  van  die  onderwerp  w7at  hier  nog 
nie  volledig  uitgewerk  is  nie,  belangstelling  sal  opwek, 
is  die  doel  van  die  skrywer  \ereers  bereik. 

OUDERDOM  VAN  Van    al    die    woorde    in    'n    taal 

DIE  KULTUUR.  waarvan  dit  moeilik  is  om  sekuur 
die  populêre  betekenis  te  bepaal,  ver- 
oorsaak  die  woord  ,kultuur'  miskien  meer  moeilikheid  as 
enige  ander.  Dit  beteken  so  veel,  en  tegelykertyd  so 
min;  maar  hoe  wyd  ook,  of  hoe  nou  'n  mens  die  grense 
van  die  woord  bepaal,  bly  een  ding  seker,  dat  die  kul- 
tuur  en  die  volk  seer  dig,  byna  onskeidbaar  aanmekaar 
geheg  is.  5n  Indiwidu  kan  verraaier  speel,  kan  sy  volk 
se  kultuur  verlaat,  en  die  van  ^n  ander  aanneem,  met  'n 
weinig  meer  moeite  of  inspanning  as  wanneer  hy  hom 

verklee;  maar  met  'n  volk  as  'n  geheel  gaan  dit  nie  so 
maklik  nie,  en  hoe  ouer  die  kultuur,  hoe  mqeiliker  kom 
5n   verandering. 

Dit  is  dus  'n  saak  van  belang  in  die  studie  van  die 
kultuur  van  'n  volk,  om,  indien  molik,  die  ouderdom 
van  die  kultuur  vas  te  stel.  As  ons  dit  in  verband  met 
die  Boesman  probeer  navors,  word  dit  nodig  om  die 
aandag  te  vestig  op  iets  ver  buite  die  grense  van  Boes- 
manland,  selfs  soos  dit  bestaan  het  in  die  dae  van  Bartho- 
lomeus  Diaz.  En  dit  is  treffend  dat  dit  die  beoefening 
van  die  beeldende  kunste  is,  waarin  die  Boesman  so  won- 
derlik  uitgeblink  het,  wat  vir  ons,  na  duisende  jare,  die 
spoor  van  die  Oervolk  bewaar  het. 

In  die  jaar  1878  besoek  'n  Spaanse  edelman,  Mar- 
cellino  de  Santuola,  met  sy  dogtertjie  die  nou  beroemde 
Altamira  grot.  Hy  het  gehoor  van  oorblyfsels  van  die 
steenperiode  Avat  in  grotte  gevind  word,  en  gaan  toe  daar 
aan  grawe  en  snuffel  om  te  sien  of  hy  nie  ook  iets  der- 
gelyks  kan  ontdek  nie.  Die  dogtertjie  begin  haar  intus- 
sen  verveel,  en  dwaal  van  haar  vader  se  sy.  Nie  te  lank 
nie,  of  sy  roep  uit  ,}Toros  !  Toros  \"  En  toe  die  woorde 
later  deur  die  verstrooidheid  van  die  edelman,  haar  va- 
der,  gedring  het,  blyk  dit  dat  sy  skilderye  van  buffels 
op  die  plafon  ontdek  het  op  'n  plek  waar  liaar  vader 
moes  buk  om  deur  te  kom,  maar  waar  sy  regop  kon  loop, 
en  alles  mooi  bekyk. 

Vir  die  eerste  keer  na  duisende  jare  word  die  werk 
van  die  ou  kunstenare — ware  cu  meesters — wTeer  deur 
mense-oë  bewonder*. 

,,Wat  het  dit  met  die  Boesman  te  doen?>?  sal  u  mis- 
kien  vra.  In  dieselfde  omgewing,  in  Frankryk  sowel  as 
in  Spanje,  is  daar  toe  in  ander  grotte  skilderye  ge- 
vind,  en  'n  verbasende  ooreenkoms  tussen  die  kuns  van 
die  ou  Europeane  en  die  Boesmans  word  openbaar.  Deur 
die  Abbé  Henri  Breuil  is  'n  versameling  gemaak,  en  in 
drie  pragwerke  uitgegee  wat  besonder  interessant  is  vir 
Palaeontoloë,    Etnoloë    en    kunstenare.      As    'n    Afrika- 


^Sien  Plaat  A. 


:ner  sy  plate  deurblaai,  dink  hy  onwillekeurig  aan  die 
Boesmans.  Die  behandeling  van  die  onderwerp,  die 
kleure,  die  tegníek  (laasgenoemde  kan  die  skrywer  nog 
nie  self  van  getuie  nie)  bewys  'n  sterk  ooreenstemming. 
In  besonder  is  daar  een  skildery  wrat  byna  dieselfde  is  as 
een  wat  die  skrywer  self  in  die  Vrystaat  gevind  hetf. 

Daar  bestaan  altoos  die  gevaar  van  die  persoonlike 
faktor  in  die  ondersoek  van  so  'n  onderwerp.  Die  na- 
vorser  w7il  rn  seker  ding  hê,  en  sit  eers  oogklappe  langs 
sy  oë  sodat  hy  nog  herwraarts  nog  derwaarts  kan  kyk  en 
miskien  iets  raak  sien  wat  sy  geliefkooste  teorie  sal  laat 
skipbreuk  ly  nie.  Om  dus  alleen  op  grond  van  Jn  ooreen- 
stemming,  hoe  sterk  ook  al,  in  die  tegniek  van  die  kuns  - 
van  twee  volke,  wat  deur  sowat  twrintig  duisend  jaar  ge- 
skei  is,  te  beweer  dat  hulle  een  en  dieselfde  volk  is,  sou 
gewaag  wees;  en  dit  moet  nog  bewys  word  dat  die  ou 
kunstenare  en  ons  Boesmans  met  mekaar  verwant  is. 

Laat  ons  nou  eers  die  argumente  hoor  van  Dr.  Sol- 
'las  (professor  in  Geologie  en  Palaeontologie  in  Oxford) 
op  die  gebied  van  rein  wTetenskap,  afgesien  van  kuns- 

Hy  bewys  dat  die  beeldjies§  van  die  vroue  van  die 
ras  wat  die  skilderye  gemaak  het,  van  dieselfde  liggaams- 
bou  as  die  Boesmanmeide  is  (want  hulle  het  nie  skilde- 
rye  van  hulle  vrouens  agtergelaat  nie),  en  na  hy  die  oor- 
eenstemming  van  die  tw7ee  skilderkunste  en  die  bou  vmi 
die  vrouens  van  die  twTee  volke  oorweeg  het,  sê  hy  dat 
die  \;ermoedelike  konneksie  tussen  die  Aurignaciers 
(d.w.s.  die  gedeelte  van  die  Palaeolietiese  mens  wat  die 
Spaanse  en  Franse  skilderye  gemaak  het)  aan  die  een 
kant,  en  die  Boesmans  aan  die  ander  begin  'n  skyn  van 
molikheid  aan  te  neem;  en  ons  kan  nou  voortgaan  met 
die  oorweging  van  die  getuienis  verskaf  deur  die  oor- 
blyfsels  van  die  Aurignaciers  self.  Hy  bespreek  dan  die 
kopbene  en  die  geraamtes  wat  daar  gevind  is,  en  sê  dan 
dat  die  bymekaargemaakte  materiaal  nou  al  byna  genoeg 
is  en  voldoende  bewys  dat  Mentone   bv   die  begin   van 


tSien  Plaat  B. 
|Sien  Fig.   I. 

die  Aurignaciese  eeu  bewoon  was  deur  'n  stam  wat  met 
die  Boesman  verwant  is.  Dat  die  stam  oor  Suid-Frankryk, 
en  Noord-Spanje  versprei  was,  is  hoogswTaarskynlik;  dit  is 
molik  dat  hulle  selfs  so  ver  as  België  te  vinde  was  as  'n 
mens  dit  kan  aflei  \an  die  poppetjie  by  Pont-á-Lesse  ge- 
vind,  en  miskien  ook  in  Oostenryk  op  die  getuienis  van 
die  Negerse  beeldjie  van  Willendorf. 

Die  hooggeleerde  dokter  vind  'n  haakplek  in  die 
feit  dat  die  brein-inhoud  van  die  ou  kopbene  groter  is  as 
die  Boesmanskedel;  maar  sê  in  die  opsomming  en  slot 
van  sy  argument  dat  dit  duidelik  is  dat  in  die  Aurigna- 
ciese  eeu  daar  gelyktydig  twëe  rasse  of  stamme  bestaan 
'  het,  een  waarvan  met  die  Boesman  verwant  is.  'n  Eien- 
aardige  bevestiging  van  hierdie  gevolgtrekking  is  onlangs 
gevind  in  ou  spore  van  hande  en  voete  in  die  sand  van 
die  grotte,  want  in  party  gevalle,  soos  by  Gorgas,  is  hulle 
klein,,  en  bewys  'n  klein  ras,  terwyl  hulle  in  Castello 
groot  is  met  klein  vingers  en  'n  lang  palm  wat  bewys  is 
van  'n  ras  bestaande  uit  lang  mense. 

OORSPRONG  Sollas   beweer   dan   dat    die    dwergies 

VAN   DIE  uit  Europa  gedruk  is  deur  hoër  rasse  wat 

BOESMAN.  agternagekom  het,  en  dat  die  klein  volk 
op  dié  manier  na  Suid-Afrika  verdrewe 
is,  maar  hiermee  kan  die  skrywer  hom  nog  nie  ver- 
eenselwig  nie,  want  uit  reproduksies  van  Boesmanteke- 
ninge  in  Noord-Afrika  wat  totdusver  onder  sy  aandag  ge- 
kom  het,  blyk  dit  dat  die  tekeninge  en  skilderye,  hoe 
verder  suid,  hoe  beter  word,  alhoewel  dit  nog  nie  molik 
is  om  so  'n  teorie  op  te  stel  nie.  Maar  as  dit  sou  waar 
wees,  sou  dit  bewys  dat  die  oorspronklike  stam  nog  nie 
in  kuns  ten  volle  ontwikkel  het  voor  hulle  uitmekaar  ge- 
gaan  het  nie;  met  ander  woorde,  dat  die  Aurignaciers 
nie  vaders  nie,  maar  miskien  ooms  of  neefs  van  die  Boes- 
mans  is.  Maar  dit  bly  ook  moeilik  om  te  \erstaan  hoe 
die  Aurignaciers  of  ,,Franse  Boesmans "  onafhanklik 
van  die  Afrikaanse  Boesmans,  op  kunsgebied,  so  gelyk 
ontwikkel  het. 

Volgens   Theal,    beweer   Quatrefages,    die   beroemde 


II 


A. 


C. 


F  i  g\     I. 

A.s    B.,    en   C,    Beeldjies   en  basreliëfs  deur  Aurig-naciers  ge- 
maak  sowat  30,000  jaar  g-elede.  (na  Dr.   Sollas). 

D.,    Boesmantekening-   van    Modderpoort,    O.V.S. 

(na    die    Skrywer). 

Sien  bds.  9. 

Franse  antropoloog,  in  sy  werk  oor  die  Dwergies,  dat 
dié  volk  (die  Boesman  inbegrepe)  uit  Suid-Asië  kom;  dat 
hul  daarvandaan  ooswaarts  na  Japan,  en  weswaarts  na 
Afrika  oor  die  Bab-el-Mandeb-seeëngte  en  die  Aden-golf 
getrek  het.  As  die  bewering  reg  is,  sou  die  Franse, 
Asiatiese  en  Afrikaanse  Boesmans,  as  't  ware  neefs  van 
mekaar  wees;  maar  die  laaste  woorde  hieroor  het  nog  nie 
geval  nie,  en  die  skrywer  het  nog  nie  genoeg  in  die 
saak  ingegaan  om  een  of  ander  van  die  deskundiges  se 
teorië  te  kan  aanneem  nie. 

Hoe  dit  ook  al  mag  wees,  ,,Boesmantekeninge  M 
(d.w.s.  tekeninge  van  primitiewe  volke  wat  na  die  teke- 
ninge  van  Boesmans  lyk)  is  gevind  nie  alleen  oor  die 
hele  Unie  van  Suid-Afrika  en  Basoetoeland  nie,  maar  ook 
in  Suid-Algerië,  in  die  Sahara  noord,  oos,  en  suid  van 
Mursuk,  suid  van  Oran,  in  Morokko,  ens-* 

Dat  die  Boesman  gevoel  het  dat  hy  aan  'n  ou,  ou  ras 
behoort,  is  bewys  deur  yn  storie  wat  Campbell  die  sen- 
deling  vertel.  As  Campbell  die  Boesmans  kon  raad  gee, 
was  hy  in  sy  skik,  en  hy  beveel  ook  eenkeer  vif  Houkay, 
'n  Boesmankaptein,  aan,  om  'n  jong  kameelperd  te 
vang,  en  dit  te  dresseer,  sodat  hy  dit  as  'n  jagperd  kon 
gebruik.  ,,Nee/'  sê  Houkay,  ,,my  voorvaders  het  met 
die  oerkameelperd  saamgespeel;  as  hulle  die  dier  geleer 
het,  sou  ek  dit  ook  doen,  maar  nou  het  hul  te  sterk  ge- 
word." 

Van  die  ou  voor-historiese  tyd  tot  die  witman  na 
Suid-Afrika  gekom  het,  weet  ons  maar  niin  van  die  Boes- 
man  af. 

Sollas  praat  van  gebakte  kleibeelde  van  vrouens,  soos 
Boesmanmeide,  van  voor-dinastiese  tye  wat  in  Egipte  ge- 
vind  is.  Theal  en  ander  skrywers  haal  ook  aan  wat  Plinius 
en  Herodotus  oor  die  Troglo'diete  skrywe  :  dat  hul  dwer- 
gies  is,  in  grotte  woon,  en  nie  praat  nie,  maar  soos  vler- 
muise  of  kalkoene  kwaak.  Ook  sou  die  Egiptiese  konings 
enige  van  die  dwergies  laat  kom  het  van  die  land  ten  suide 
van    Egipte    om    voor    hulle    te    dans.        Dit    moet    dan 


*Sien  Fig*.  II  en  III. 

bewys  dat  die  Boesman  in  daardie  dae  nog  nie  deur  die 
Bantoe  verdrywe  was  nie;  maar  ook  hier  moet  ons  voor- 
sigtig  wees  want  die  beroemde  Duitse  professor  Friede- 
rich  Ratzel  gebruik  dieselfde  aanhaling  uit  Herodotus  om 
die   hedendaagse  mense  van  Tibboeland  te  beskrywe. 

Wat  ook  die  waarheid  is,  bly  een  ding  seker,  naam- 
lik  dat  die  Boesmans  in  Suid-Afrika  was  voor  die  Hot- 
tentot,  en  voor  die  Bantoe;  maar  of  hul  die  eerste  mense 
in  Suid-Afrika  wTas,  en  soos  Fitsimons  in  sy  ,,Monkeyfolk 
of  South  ^^^0^''  grappig  beweer,  die  land  van  die  bo- 
bejane  afgeneem  het,  is  seer  twyfelagtig.  Gelukkig  is 
dit  vir  ons  doel  nie  van  veel  belang  nie.  Soos  Theal 
neerlê,  sou  dit  onmolik  gewees  het  vir  die  Boesman  wat 
ongetwyfeld  uit  die  Noorde  kom,  om  sy  pad  deur  die 
sterker  rasse  te  veg,  en  ons  kan  dus  seker  wees  dat  die 
Boesman  \oor  die  Bantoe  hier  in  ons  land  aangekom  het. 
Die  naam  ,,Baroa"  (d.w.s  die  mense  van  die  suide), 
wat  die  Basoetoes  vir  die  Boesmans  gebruik,  is  ook  'n 
bewys  hiervan. 

AFLEIDING  VAN  Van   die  name   wat   ander  nasies 

DIE  WOORD  vir  hul  gegee  het,  sal  later  weer  iets 

BOESMAN  gemeld   word  as  ons  die   verhouding 

tussen  die  Boesmans  en  hulle  bure 
behandel;  maar  ons  sal  nou  eers  ons  eie  woord  vir  die 
eienaardige  dwergies  moet  bespreek.  Boesmans,  Bush- 
men,  Buschmánner,  Boschimans — al  die  beskaafde  tale 
lei  die  w7oord  af  van  die  Neerlandse  Bosjesmannen.  Hoe 
Bosjesmannen  verkort  word  tot  Boesmans  en  nie  Bos- 
mans  of  Bossiesmans  nie,  kan  ons  voorlopig  oorlaat  aan 
ons  Afrikaanse  taalgeleerdes;  maar  hoe  kom  die  Hollan- 
ders  aan  die  naam  Bosjesman?  Al  die  oudste  Hollandse 
reisigers  gebruik  die  woord  Sonqua  (wat  vandag,  sover 
die  skrywer  weet,  alleen  nog  bestaan  in  die  woord  sonqua- 
riet)  vir  die  nasie.  Hoe  het  dit  dan  gekom  dat  die  ander 
naam  populêr  geword  is?  En  waar  kom  dit  vandaan? 
Die  mense  was  tog  nie  bos-bewoners  nie.  Soos  Fritsch  in 
sy  ,,Die  Eingeborenen  Súdafrikas,'  sê,  Lichtenstein  se  be- 
wering  dat  hulle  Bosjesmannen  genoem  word,  omdat  hulle 

agter  bossies  woon,  is  belaglik;  net  soos  die  rede  van  die 
„Select  Committee  on  AboriginesJJ  wat  beweer  het  dat 
die  naam  te  wyte  is  aan  die  feit  dat  die  ras  liewer  op 
die  \  eld  of  in  die  bos  wou  lewe  as  om  diensbodes  van  die 
blanke  te  word.  Fritsch  gee  'n  ander  afleiding  van  die 
woord.  Hy  wil  hê  dat  die  Neerlandse  woord  sou  gelyk 
staan  nie  met  die  Duitse  woord  „WaldbezvohnerJJ  nie, 
maar  met  ,,Waldmensch,JJ  d.w.s.,  'n  indiwidu  van  'n  se- 
ker  fabelagtige  ras  wat  soologies  tussen  man  en  aap  staan. 
Om  dit  te  bewys  haal  hy  aan  dat  Van  Riebeek  in  sy  dag- 
boek  melding  maak  dat  hulle  op  die  berg,  'n  dooie 
,,Boschmanneken,,  gevind  het,  wat  in  Batavia  ,,Ooerang- 
oetang,>  heet.  Dit  sou  dan  'n  skelnaam  vir  die  Boes- 
mans  geword  het  wat  mettertyd  meer  en  meer  populêr 
geword  het,  en  meer  in  die  Nederlandse  mond  pas  as  die 
uitheemse  woord  „Sonqua.JJ  Fritsch  siteer  ook  'n  offi- 
siële  berig  van  die  jaar  16S5  wat  meld  dat  ,,Kaptein 
Klaas,  'n  Hottentothoofman,  oorlog  gemaak  het  met 
die  Sonqua,  algemeen  ,Bosjesmannen,  genoem.,, 

Dit  mag  vir  sommige  ongeloofbaar  klink  dat  die  ko- 
loniste  deur  dié  aangenome  naam,  dit  feitlik  in  twyfel 
trek  of  die  Boesman  werklik  mens  is,  maar  selfs  tot  in 
die  dae  van  ,,Die  Patriot',  het  daar  twyfel  bestaan,  en 
die  lesers  het  serieus  die  vraagstuk  in  die  korresponden- 
sie-kolomme  van  genoemde  blad  bespreek.  Lichtenstein 
in  die  begin  van  die  neentiende  eeu  vertel  dat  die  Boere 
nie  meer  eerbied  \ir  die  lyk  van  'n  Boesman  betoon  het, 
as  die  van  'n  wilde  dier  nie.  In  1850  is  daar  'n  boek  ge- 
skrywe  deur  Rev.  Thornley  Smith,  'n  Wesleyaanse  sen- 
deling  met  sewe  jaar  ondervinding  in  Suid-Afrika,  en  die 
volgende  vertaling  van  'n  paar  sinne  uit  sy  boek  bewys 
dat  dié  Eerwaarde  heer  self  twyfel  had,  of  dag  dat  sy 
Engelse  lesers  miskien  sou  twyfel  of  die  kleintjies  regtig 
mense  was.  Hy  beskrywe  'n  grot  met  Boesmantekenin- 
ge   versier,    en    dan    sê    hy  :  — 

,,Waarvandaan,  mag  'n  mens  vra,  het  die  wil- 
de  bewoners  van  die  kra.nse  hulle  kuns  gekry? 
Durf  ons  dit  beskou  as  'n  bewys  van  'n  bewussyn  ? 


Fig".     II. 
A.,  Rotstekening  naby  Wadi  Telisaghe,  ioo  myl  wes  van  Mur- 
zuk,    Noord-Afrika,     (na    Barth    ,,Travels    in    North    and 
Central  Africa). 
B.,  Groep  Boesmantekeninge  saamgestel  deur  die  skrvwer  uit 
verskillende  bronne.  Sien   bds.    12. 

Word    sulke    vaardigheid    ooit    geopenbaar    buiten: 
deur  die  mens?" 

En  as  die  mense  van  die  neentiende  eeu — Afrika- 
ners  sowel  as  uitlanders— nie  oor  die  punt  eens  is  nie, 
is  dit  tog  heeltemal  aanneembaar  dat  Van  Riebeek  se 
ménse,  ongewoon  aan  die  neger,  seker  was  dat  die  Boes^ 
mans  nie  aan  die  menslike  ras  behoort. 

Fritsch  se  verklaring  dan  van  die  afleiding  van  die 
woord  Bosjesman  is  waarskynlik  die  regte;  maar  molik 
sal  ons  taalgeleerdes  deur  die  vorm  ,,Boesman,,1  op  'n 
verklaring  kom  wat  nog  meêr  aanneembaar  is  as  die  van 
Fritsch. 

VOEDSEL  VAN  Maar  dit  is  nie  te  sê,  al  het  die  Boes- 
DIE  BOESMAN.  mans  ook  'n  pedigree  soveel  duisende 
jare  oud,  dat  hulle  aristokrate  was,  of 
die  fyn  maniere  had  wrat  Jn  mens  van  die  lui  verwag  nie. 
Om  nou  met  hulle  ete  en  drinke  te  begin  :  soos  Fritsch 
dit  uitdruk,  eet  hulle  enígiets  wat  hul  tande  kan  kou,  en 
drink  hulle  alles  wat  nat  is.  En  dit  is  byna  letterlik  waar. 
Die  ou  reisigers  gaan  nog  taamlik  diep  in  onaangename 
besonderhede  om  te  vertel  hoe  hulle  die  h  e  1  e  dier  skoon 
opgeëet  het — net  die  bene  bly  oor,  en  hulle  word  vir  die 
murg  gebreek.  Weliswaar  dat  hulle  bygeloof  hul  belet 
het  om  een  of  ander,  vir  ons  heeltemal  skoon,  deel  van 
'n  dier  te  eet,  soos  byvoorbeeld  die  biltongvleis  van  die 
hasie;  maar  dit  was  alleen  hulle  bygeloof ,  en  dit  was  geen 
idee  van  gesondheid  of  fynheid  wat  hul  beweeg  het  nie  ! 
By  die  slag  van  'n  dier,  maak  hul,  volgens  die  beskry- 
wing  van  Barrington  in  1810,  yn  bloeddrank  aan  wat 
afskuwelik  morsig  en  vuil  is-  Wie  verder  informasie  hier- 
omtrent  \erlang  moet  maar  die  eerste  band  van  Barring- 
ton  se  boek  ,^An  Account  of  a  voyage  to  New  South 
Wales",  naslaan. 

Maar  dit  gebeur  dikw7els  dat  yn  Boesman  die  oorblyf- 
sels  van  'n  leeu  se  buit  of  ander  aas  raakloop,  en  dan, 
as  daar  nog  veel  kos  op  sit,  trek  hy  met  sy  hele  famielie 
na  die  plek  en  kampeer  daar  tot  die  bene  kaalgekou  is. 

Dit  is  moeilik  vir  ons  om  'n  idee  te  vorm  van  die  aptyt 

van  'n  Boesman,  maar  Jn  kort  uittreksel  uit  Lichtenstein 
se  Reisverhaal  sal  darem  'n  bietjie  lig  op  die  saak  werp. 
Hy  vertel  van  ene  Baardman,  'n  berugte  Boesman-dief 
wat  voor  die  Landdros  gekom  het.  Toe  die  Landdros 
hom  vra  wTaarom  hy  gesteel  het, 

,,wys  hy  na  sy  lyf  wat  in  plooie  hang,  en  nadat 

hy   'n  plooi  in  sy  hand  beetgeneem  het,   trek  hy 

dit  uit  sover  dit  kon  gaan,  om  te  wys  hoeveel  sy 

huid  kon  hou  as  dit  vol  is;  en  toe,  sonder  om  te 

wag  op   'n   aanmerking   op   die   aanskouelike   rede 

vir  sy  rowery,  smeek  hy  vir  iets  om  te  eet,  alhoe- 

wel   hy,    sowat   'n   uur   van   te   vore,   op    'n   goeie 

ontbyt  trakteer  is.', 

Mej.  Bleek  vertel  vir  die  skrywer  dat  die  Boesman  in 

sy  taal  nie  minder  as  vyf  werkicoorde  het  om  te  beskrywe 

hoe  dik  hy  hom  geëet  het  nie,  en  ons  kry  dus  alweer  hulp 

van  die  filoloog  in  ons  poging  om  die  eetvermoë  van  dié 

mensies  te  besef. 

ONREINIGHEID.  Maar  selfs  met  hulle  enorrne  kapasi- 
teit,  as  die  dier  groot  is,  en  die  fa- 
mielie  klein,  spreek  dit  vanself  dat  die  Boesman  in  die 
somer  werklik  wedywer  met  die  aasvoël,  nie  alleen  in  die 
skerpte  van  sy  oë  nie,  maar  ook  in  sy  smaak  vir  geurige 
kos.  En  as  die  geur  van  die  sterkruikende  aas  hul  nie 
verhinder  om  dit  tussen  hul  lippe  te  sit  nie,  moet  ons  ons 
ook  nie  verwonder  as  die  teenwoordigheid  van  'n  Boes- 
man  dikwels  deur  die  neus  te  bespeur  is  voordat  die  oog 
hom  sien,  want  hul  het  hul  lyf  met  vet  besmeer,  en  'n 
Boesman  sou  nie  somaar  goeie  eetbare  vet  gebruik  nie  ! 
Op  die  vet  kom  dan  stof,  as,  of  op  feesdae,  rooi  of  ander 
kleur  verf .  En,  was  ?  Nee,  dit  wyas  by  die  Boesman  'n 
onbekende  iets.  Fritsch  in  sy  behandeling  van  die  huid- 
kleur  van  die  ras,  gee  vir  ons  terloops  'n  goeie  idee  van 
hoe  vuil  hul  was.  Hy  bekla  die  moeilikheid  wat  'n  mens 
het  om  die  ware  kleur  te  sien,  want  die  huid  lê  onder  'n 
dik  laag  vuil.  Maar  gelukkig,  sê  hy,  kom  daar  darem 
water  op  hul  huid  'as  hul  deur  'n  rivier  moet  gaan,  en  met 
die  natuurlike  werking  van  die  huid,  skilwer  die  stof  ook 


i8 

af,  sodat  daar  hier  en  daar  'n  min  of  meer  skoon  kolletjie 
sigbaar  word  totdat  hul  hul  weer  smeer. 

Maar  miskien  is  die  beste  aanhaling  nog  die  naïewe 
manier  waarop  Campbell  vertel  van  hoe  hulle  sy  raad 
ontvang  het.     Hy  sê  : 

,,Ek  het  die  Boesmans,  wat  baie  vuil  is,  aan- 
beveel  0111  hulle  af-en-toe  in  die  naburige  vleie 
te  was.  Hulle  het  die  idee  grappig  gevind,  maar 
kon  nie  verstaan  waartoe  dit  sou  dien  nie." 

Later  vertel  hy  ons  weer  van  'n  ander  paartjie  wat 
hy  ontmoet  het,  en  toe  hy  \ir  die  man  vra  wanneer  hy 
hom  laas  gewas  het,  bly  die  hom  'n  antwoord  skuldig, 
maar  die  meid  die  skater  van  die  lag  ! 

ONSEDELIKHEID.  Vuil  met  hul  kos,  vuil  op  hul  lig- 
gaam,  wat  moet  ons  van  hul  sedes 
sê?  Die  beste  is  dat  hulle  sedes  nie  ons  sedes  is  nie.  As 
ons  danse  maar  'n  tiende  so  erg  was  as  hulle  'Ko-'Ku- 
curra  of  fluitjiedans,  of  die  Wysgeerdans,  sou  geen  fat- 
soenlike  Afrikaner  na   'n  dansparty  kan  gaan  nie. 

KINDERMOORD.  Kindermoord  by  hulle  was  ook  niks 
kwaads  nie — 'n  mismaakte  of  abnor- 
male  kind  word  vermoor;  as  die  moeder  sterwe  voordat 
die  kind  gespeen  is,  moet  hy  dood.  Selfs  ouer  kinders 
word  in  die  graf  van  hul  moeder  begrawe.  Campbell  ver- 
tel  hoe  Adam  Kok  twee  Boesmanmeidjies,  van  tien^,  en 
twee-en-'n-half  jaar,  gered  het  van  hulle  ouma  wat  hulle 
lewendig  in  hul  moeder  se  graf  wou  begrawe.  Toe  s\T 
haar  sin  nie  kon  kry  nie  dreig  sy  om  hulle  te  \ermoor. 
Ja,  die  lewe  van  'n  kind  was  maar  onseker  onder  die 
Boesmans  in  die  ou  dae,  miskien  nog  meer  onseker  as 
die  lewe  van  die  Boesman  se  hond,  die  enigste  dier  wat 
hy  ooit  makgemaak  het — sy  enigste  lewende  hawe. 

As  'n  man  sy  vrou  verlaat,  vermoor  sy  die  kinders. 
As  twee  mans  rusie  maak,  vermoor  die  \erlieser  'n  kind 
of  wat  van  die  oorwinnaar  om  die  skuld  te  vereffen  ! 

En  hul  oumense  het  ook  maar  swaar  gekry.  i\s  hulle 
in  'n  geveg  met  man  of  dier  hul  doodhou  kry,  kan  hul 


19 


Fig\    III. 

A,,    Rotstekening   in   Tibesti,    450   myl   suid   van   Murzuk,    (na 

Ratzell  en  Nachtigal). 
B.,    Boesmantekening-,    (na  Tongue). 
Fig-.    II   en   III   wys   ooreenkoms   tussen    Noord-   en   Suid-Afn- 

kaanse  primitiewe  kuns. 

(Sien  bds.    12). 

vir  hul  maar  gelukkig  ag;  want  anders  breek  die  dag  so 
seker  wanneer  die  ou  grysaard  uitgesleep  word  om  vir 
wolwekos  te  dien,  of  wanneer  hy  met  'n  klein  rantsoen 
agtergelaat  word  as  die  span  moet  trek.  Dieselfde  nood- 
lot  tref  hul  tog.  Mans,  ja  selfs  vrouens  sleep  op  hierdie 
manier  hul  moeders  uit  die  grot  uit  na  die  kaal  veld,  en 
kom  terug  net  so  kalm  as  wanneer  hulle  van  die  fontein 
met  Jn  volstruiseierdop  vol  water  terugkom. 

MOORD    EN       En  dit  het  alles  plaasgevind  toe  Boesman  j 
D8  EFSTAL.        aileen  'n  onverdeelde  Suid-Afrika  besit  het.  ] 

Toe  hy  sy  eie  mense  moes  vermoor  as  die 
moordlus  in  hom  begin  opwel;  maar  toe  ander  rasse  be- 
gin  inkom,  en  'n  nuwe  soort  ,,wildM  (d.w.s.  skape  en 
beeste)  op  sy  jagterrein  verskyn  het,  was  daar  nuwe 
mense  om  te  vermoor,  en  nuwe  redes  daartoe.  Na  die  wit- 
man  se  aankoms  was  dit  eers  die  Hottentotskaapwagter 
wat  hul  vermoor  het  om  die  vee  in  die  hande  te  kry.  Die 
geliefkoosde  wyse  was  om  sy  kop  in  te  slaan  terwyl  hy 
slaap,  sê  Fritsch,  en  al  die  ou  reisigers  vertel  van  moord 
van  die  wagters  en  steel  van  die  vee.  Maar  hulle  het  nie 
alleen  wagters  vermoor  nie,  pok  loslopende  mense,  soos 
onder  ander,  een  van  Lichtenstein  se  bodes.  Hoe  erg 
hulle  by  die  begin  van  die  neentiende  eeu  was,  kan  'n 
mens  besef  as  jy  die  dagverhaal  van  die  reisigers  van 
daardie  dae  lees,  en  merk  hoe  dikwels  hulle,  selfs  in  die 
kort  tydjie  van  die  duur  van  hul  reis,  iets  van  moord  en 
diefstal  van  die  Boesmans  te  sê  het.  En  hoe  langer  die 
stryd  aanhou,  hoe  wreder  word  die  Boesman.  Dieselfde 
Barrington  al  vroeër  aangehaal,  vertel  hoe  hulle  'n  Hot- 
tentot  begrawe  het  sodat  sy  kop  net  uitsteek,  en  hoe  hy 
die  hele  dag  lank  die  kraaie  moes  wegja  met  kopbewe- 
ginge.  Gelukkig  is  die  Hottentot  die  aand  nog  gered. 

MISHANDELING  En  met  vee  wat  hul  gesteel  het,  het 
VAN    DIERE.  dit  ook  maar  sleg  gegaan.  Soos  Ment- 

zel  sê,  die  Boesman  wil  nie,  of  weet 
nie  lioe  om,  vee  op  te  pas  nie,  om  huile  te  laat  wei  en 
vermenigvuldig  nie,  en  so  moet  die  gebuite  vee  maar  daar 

bly  totdat  die  Boesman  en  die  roofdiere  van  hul  skoonveld 
gemaak  het  !  En  as  die  Boer  die  verlies  merk,  en  die  Boes- 
man  agtervolg  en  inhaal  voordat  hy  by  sy  kraal  kan  kom, 
beseer  die  Boesman  eers  die  vee  voor  hy  hul  verlaat,  en 
vlug  om  die  \eiligheid  van  sy  eie  vel  te  verseker.  Dié 
onnodige,  doellose,  wrede  behandeling  van  die  stomme 
diere  het  die  Boere  baie  vererg. 

Die  getalle  vee  wat  gesteel  is,  word  dikwels  aan- 
gehaal  deur  die  ou  reisigers,  maar  gewoonlik  is  daar  so 
min  bygaande  feite  gegee  dat  die  blote  syfers  nie  veel 
waarde  het  nie;  maar  Lichtenstein  getuig  van  grens- 
boere  wat  verplig  was  om  hul  plase  te  verlaat  weens 
die  rowery  en  moor  van  die  Boesmans-  Joachim, 
Baron  van  Plettenberg,  ook,  'n  vyf-en-twintig  jaar 
vroeër,  bespreek  ernstig  of  seker  distrikte  of  grense  al 
dig  genoeg  deur  die  Blankes  bewoon  is  om  dit  veilig  teen 
die  Boesman  te  maak.  Die  feite  spreek  baie  meer  duide- 
lik  as  onvolledige  statistiek. 

Daar  het  u  'n  beeld  van  die  Boesman  soos  die  Kolo- 
niste  van  'iï  anderhalf  eeu  gelede  hom  geken  het — die 
\uil  dief,  die  onsedelike  moordenaar,  bewoner  van  'n 
vuil  grot,  met  die  wêreld  tevrede  as  daar  net  genoeg 
vleis,  heuning  (vir  karrie)  en  dagga  (of  tabak)  by  die 
hand  is.  „Das  unglïtckselige  Kind  des  AugenblickesJJ 
soos  Fritsch  hom  beskrywe,  byna  sonder  enige  idee  van 
spaarsaamheid  of  vocrsorg — kortom,  'n  knaende  iets  wat 
nie  saam  met  die  beskawing  van  die  Blankes  kon  be- 
staan,  en  ook  nie  daarmee  ingelyf  word  nie. 

Vandag  is  hul  binne  die  grense  van  die  Unie  feitlik 
uitgesterwe.  Alleen  die  wrede  woestyn  het  'n  vriende- 
like  hand  vir  hul  uitgestrek,  en  in  s}^  boesem  ontvang; 
en  daar,  waar  Witman  nie  kan  woon  nie,  bestaan  die 
laaste  klompie  van  die  volk  wat  eenkeer  'n  groot  deel 
van  die  hele  wêreld  besit  of  bewocn  het. 

UITROEIING  En  hoe  is  hulle  uitgesterwe  ?    Uitge- 

VAN   DIE  roei  deur  die  koeël  \an  die  Blanke  !    Die 

BOESMAN.         geskiedenis  van  daardie  moord  is  nie  ple- 
sierig  vir  ons  Blankes  om  te  lees  nie,  nou- 
dat  ons  nie  die  skade  wat  die  mense  veroorsaak  het,  kan 

voel  nie.  Gruweldade  was  daar  in  oorvloed  !  Die  Blankes 
het  maar  hier  te  werk  gegaan  soos  in  Australië  en  ander 
lande  waar  Europeane  'n  lae  ras  kleurlinge  tref,  ja,  soos 
hul  twee-  of  drie-en-twintig  jaar  gelede  weer  in  die  Lang- 
berg  gedoen  het.  Ons  kan  maar  herhaal  wat  Mark 
Twain,  in  sy  ligsinnig  geuite,  maar  raak  en  fyn-uitge- 
dagte  sinne  geskrywe  het  in  sy  skets  van  die  verhouding 
tussen  die  eerste  Australiese  Koloniste  en  die  inboorling  : 

,  ,,More    promising    materials    for    a    tragedy 
could  not  have  been  gathered  together." 

En  soos  dit  in  Australië  'n  treurspel  afgegee  het,  het 
dit  hier  ook  maar  'n  treurspel  afgegee.  Vir  ons  doel 
is  dit  gelukkig  onnodig  om  in  besonderhede  in  te  gaan. 
Dit  is  politieke  en  nie  kultuurgeskiedenis  nie,  en  'n 
donker  geskiedenis  met  maar  weinig  ligstrale  daarin; 
maar  daar  dit  tog  die  uitwerking  is  van  'n  stryd  tussen 
die  kultuur  en  beskawing  van  die  Blanke  teen  die  be- 
skawing  en  kultuur  van  die  Sonqua,  om  hom  sy  deftige 
naam  te  gee,  sal  dit  miskien  toepaslik  wees  om  twee 
uittreksels  te  gee  uit  die  werke  van  twee  Engelse  skry- 
wers  voordat  ons  die  gordyn  laat  sak  op  hierdie  onaan- 
gename  tonele  in  die  geskiedenis  van  ons  land. 

,,Is   it   not    the    fate    of   the    savage    and    un- 

civilized  on  this  earth  to  give  w7ay   to  the  more 

cunning    and   the   better   informed,    to  knowledge 

and  civilization  ?    It  is  the  order  of  the  world  and 

the  right  one  :    nor  will  all  the  lamentations  of  a 

mawkish   philanthropy,    with   its   more   absurd   or 

censurable  efforts,   avail  one  jot  against  an  order 

of  things  as  wise  as  it  is  assuredly  established.M — 

[Sir  John  Ross — Narative  of  a  voyage  in  search 

of  a  Northwest  Passage — 1835,  bds.  257.] 

Sprekende  oor   die   uitroei   van    die   Tasmaniërs,    sê 

Sollas    in     ,,Ancient    Hunters    and    their    modern     Re- 

presentatives"  : 

,,It  is  a  sad  story,  and  we  can  only  hope  that 
the  replacement  of  a  people  with  a  cranial  capacity 
of  oíily  about  1200  c.c,  by  one  with  a  capacity  of 

Fig-.    IV. 

a   tot   c — Australiese   kuns,    (na   Sollas). 
d   tot  g — Tekening-e  van  Eskimo's   (na  Breuíl). 
Fig.   IV  en  V  wys  die  verskil  tussen  die  kuns  van  Afrikaanse 
,,natuur  volke"   en  die  van  ander  lande. 

nearly  one-third  greater  may  prove  ultímately  of 
advantage  in  the  evolution  of  mankind." 

DIE  SAAK  VAN  Die  beskuldigde  het  voorgekom,  en 
DIE  BOESMAN  ongehoord,  is  hy  ter  dood  veroordeel. 
SE  KANT  Dit  help  nie  nou  om  sy  pleidooi  op  te 

BESKOU.  stel   nie,    sy   bene,   deur  die   aasvoëls 

skoongevreet,  is  al  lankal  vergaan; 
maar  om  die  toestand  van  die  jagterras  beter  te  verstaan, 
is  dit  goed  om  ook  die  saak  van  hulle  kant  te  bestudeer. 

Hulle  was  vuil,  ja,  gewis;  maar  is  dit  'n  rede  waarom 
hulle  moes  uitgeroei  word?  Hulle  was  nie  kieskeurig 
wat  hulle  ete  betref  nie,  maar  waarom  moet  hulle  as  'n 
lekkerny  vir  die  aasvoëls  opgedis  word  ?  Hulle  bure,  die 
Hottentotte,  was  maar  net  so  vuil.  Die  ingewande  van 
diere,  effens  skoongemaak  en  opgeblaas  het  hul  gedien 
as  sieraad  om  hul  enkels  en  as  beskerming  teen  slange. 
Die  toestand  van  die  halfskoongemaakte  versieringe  na 
'n  paar  dae  kan  die  geagte  leser  vir  homself  maar  voor- 
stel.  En  as  meneer  Hottentot  miskien  'n  rukkie  daarna 
hongerly,  eet  hy  sy  enkelbande  maar  op  !  Is  daar  veel  te 
kies  tussen  die  Boesman  en  Hottentot  wat  reinheid  betref  ? 

En  bestaan  daar  nie  'n  goeie  rede  vir  die  laag  stof 
wat  die  Boesman  oor  die  huid  gedra  het  nie?  Soos  Jonk- 
vrou  Augusta  Uitenhage  de  Mist,  dogter  van  die  Kom- 
missaris  opmerk,  het  dit  gedien  as  'n  beskerming  teen  die 
steek  van  insekte,  en  Ratzel  vertel  ons  van  die  inboor- 
linge  van  Australië  wat  dieselfde  mode  gevolg  het,  met 
die  resultaat  dat  alleen  n  a  die  koms  van  die  Blanke,  en 
na  hulle  die  liggaam  begin  wras  het,  hulle  nader  kennis 
gemaak  het  met  seker  intieme  wesentjies  waarmee  die 
Afrikaner  in  die  Engelse  oorlog  ook  in  baie  nou  aan- 
raking  gekom  het. 

So  verwyt  mense  ook  die  Boesmans  omdat  hulle  nie 
huise  gebou  het  nie,  nie  bedde  gehad  het  nie,  maar  in 
neste  in  die  grond  soos  volstruise  geslaap  het;  maar  hvlle 
moet  darem  daarby  voeg  wat  die  Boesmans  sê,  naamlik, 
dat  van  die  Blanke  in  die  land  gekom  het,  hulle  nooit 
met  hul  voete  onder  die  karos  geslaap  het  nie,   en  met 

die  uitbreiding  van  die  vervolging  van  die  Boesman  deur 
die  Blankes,  die  arme  Barbaar  later  verplig  was  om  sy 
woning  so  eenvoudig,  en  soveel  molik  na  'n  bossie  te  laat 
lyk,  sodat  dit  nie  die  aandag  van  sy  beskaafde  vyand  moet 
trek  nie.  Kortom,  het  hy  gebruik  gemaak  van  die  kuns 
nou  weer  deur  die  Franse  ontdek  :   ,,camouflage.,' 

Sedelikheid  is  maar  relatief.  Hoe  onsedelik  moet  ons 
dames  by  'n  teater  of  bal  nie  lyk  vir  die  Slamse  vrouens 
wat  net  hul  oë  voor  die  publiek  ontbloot  !  Vir  ander  rasse 
is  die  mond  iets  onsedeiiks  wat  moet  bedek  word,  en  hulle 
beskou  dit  as  'n  bewys  van  'n  betreurenswaardige  gebrek 
aan  opvoeding  as  iemand,  voor  ander,  kos  in  sy  mond 
sou  neem  !  So  is  dit  ook  in  die  geval  van  die  Boesman;  ons 
noem  onsedelik  alles  wat  nie  pas  by  die  sedes  van  ons 
kultuur  nie,  en  dit  is  ook  moeilik  om  van  enige  ander 
standpunt  die  saak  te  beskou.  Van  ons  oogpunt  egter, 
moet  ons  erken  dat  die  Boesman  baie  minder  onsedelik 
is  as  ander  inboorlinge  in  Suid-Afrika,  en  selfs  as  die 
grootste  meerderheid  van  inboorlinge  in  die  hele  wêreld. 

Die  moord  van  suigelinge,  oi;der  'n  jagterstam  soos 
die  Boesman,  na  die  dood  van  die  moeder,  is  nie  'n  be- 
wys  van  wreedheid  nie.  Hulle  had  geen  meelbol  of 
ander  spesiaal  vervaardigde  kinderkos  nie.  Hulle  had  nie 
gomelastieke  tepels  en  bottels  nie.  Was  die  moord  van 
die  suigeling  nie  die  gouste  en  genadigste  einde  aan  die 
lyding  van  die  kindjie  nie  ?  En  die  verlaat  van  die 
oumense  is  'n  verstandige  opoffering  van  die  iitdiwidu 
vir  die  hele  stam,  wat  by  alle  javgter-rasse  gevind  word. 
Die  oues  bring  nie  alleen  niks  in  nie,  maar  is  nog  bo-op 
'n  hindernis  en  'n  las  wat  die  werksaamhede  en  beweeg- 
likheid  van  die  stam  strem,  nog  te  meer  as  deur  droogte 
of  wat  ook  al,  die  wild  trek  en  hul  agterna  moet  volg. 

Van  die  begrawe  van  die  ouer  kinders  in  die  graftes 
van  hul  moeders  is  daar  nie  'n  goeie  ekonomiese  rede  te 
vinde  nie.  Tot  dusver,  egter,  is  die  skrywer  nie  oortuig 
dat  dit  algemeen  onder  die  Boesmans  was  nie,  en  het  ook 
niks  gevinde  wat  hy  as  die  rede  kan  aannneem  nie.  Molik 
het  dit  'n  godsglienstige  sy,  iets  in  verband  met  hul  Ge- 
loof,  wat  ons  later  weer  sal  aanroer.  Maar  terwyl  ons  met 

die  moord  van  famielielede  besig  is,  is  dit  miskien  nuttig 
om  een  uit  honderde  gelykstaande  feite  aan  te  haal, 
om  die  regte  perspektief  te  kry  in  verband  met  die  onder- 
werp.  Omtrent  die  helfte  van  die  kinders  van  die  Austra- 
liese  inboorlinge  is  vermoor  by  hulle  geboorte  deur  die 
moeder  wat  'n  skerp  houtpen  deur  die  oor,  in  die  babetjie 
se  brein  slaan,  en  hoe  meer  van  haar  eie  kinders  'n  vrou 
vermoor,  hoe  hoër  staan  sy  in  die  samelewing  ! 

Vir  die  moord  van  skaapwagters  en  steel  van  vee  is 
dit  amper  nie  nodig  om  die  Boesmans  se  sienswyse  te 
gee  nie — die  rede  is  so  duidelik.  Lank  voor  die  koms  van 
die  Blanke  was  die  Bosmans  al  baas  in  Suid-Afrika  :  die 
hele  land  was  sy  weiveld,  en  die  wild,  sy  vee.  Elke  stam 
of  famielie  het  sy  eie  jagterrein  gehad  en  'n  oortreding  van 
die  grense  daarvan  deur  'n  ander  stam  het  oorlog  veroor- 
saak.  En  toe  kom  die  veeboer — Hottentot,  Bantoe,  of  Boer 
— en  neem  besit  van  sy  fonteine,  jag  op  sy  terrein,  en  laat 
die  vee  daarop  wei.  Van  die  Boesman  se  staanpunt,  is  dit 
'n  oortreding  van  sy  wet,  van  die  wTet  van  die  land.  So- 
iets  moet  gestraf  word,  en  dit  ook  volgens  die  wet  van 
die  land.  'n  Oog  vir  'n  oog,  Jn  tand  \ir  }n  tand  sê  die 
wet  van  Moses — diefstal  vir  diefstal  sê  die  Boesman  : 
,,Jy  het  my  water  gesteel,  my  boerdery  omvergegooi, 
ek  sal  jou  daarvoor  beboet,  en  as  dit  nodig  is  om  jou 
skaapwagter  dood  te  maak  om  my  vonnis  uit  te  voer, 
wat  daarvan?,, 

Daar  is  verskillende  vermoedelike  redes  waarom  die 
Boesman  die  vee  mishandel  het  by  'n  onsuksesvolle 
strooptog,  maar  dit  is  moeilik  om  te  weet  wat  die  regte 
doel  was,  Was  dit  maar  die  kinderagtige  weerwraak 
wat  'n  mens  ook  sien  in  die  beweerde  moord  van  die 
oorwinnaar  se  kind  na  Jn  stryd?  Is  dit  dat  hulle  gehoop 
het  om  ook  na  'n  paar  dae  van  die  vleis  van  die  verlate 
diere  te  kom  eet?  Of  is  dit  werklik  die  uitwerking  van 
'n  vaste  idee  om  die  vee,  d.w.s.  die  bestaan  van  die 
blanke,  uit  te  roei,  en  dit  daardeur  vir  hom  onmolik  te 
maak  om  dit  daar  uit  te  hou?  Wat  ook  al  die  rede  is, 
soas  al  gemeld,  het  dit  in  baie  gevalle  dié  gevolg  gehad. 

Dat  die  Boesman  nie  oneerlik  is  nie,  maar  alleen  'n 


Fig-.    V. 

Primitiewe   Kuns   van:    A.,    Noord   Amerika    (Kalifornië)  ;    B.. 

Kolumbië:  C,  Brazilië  ;  D.,  Venezuela  (na  Breuil),  E.,  Ceylon 

(na    Selig-mann    en    Sollas). 

ander  idee  van  eerlikheid  had,  is  al  lankal  bewys-  On- 
der  die  eerste  Koloniste  wat  dit  ingesien  het,  en  die  feit 
in  'n  pleidooi  vir  die  Boesmans  gebruik  het  was  Ds.  A. 
Faure.  Die  grensboere  in  die  ou  dae  het  dikwels  hu! 
kuddes  aan  Boesmans  toevertrou  om  hulle  in  Boes- 
manland  te  laat  wei,  en  altoos  is  die  vee  veilig  terugge- 
bring.  Soos  Mnr.  Smit  van  Dasfontein  naby  Beaufort, 
'n  man  wat  van  Jdndsbeen  die  Boesman  en  sy  taal  geken 
het,  \ir  Campbell  in  1820  gesê  het,  en  soos  Mnr.  E.  B. 
Watermeyer  vandag  ook  konstateer,  kan  jy  'n  Boes- 
man  vertrou  met  alles  wat  jy  formeel  in  sy  sorg  plaas, 
maar  wat  opgesluit  is,  of  wat  aan  die  buurman  behoort, 
is  nie  veilig  nie. 

GOOSDIENS.  En  soos  sy  idee  van  eerlikheid  'n  ver- 
draaide  was  vergeleke  met  ons  ideë,  so 
was  dit  ook  met  hulle  Geloof  of  Godsdiens  of  wat  ge- 
woonlik  by  sulke  primitiewTe  rasse  godsdiens  heet. 

Die  meeste  outoriteite  beweer  dat  die  Boesman  glad 
geen  godsdiens,  of  glad  geen  idee  van  'n  Opperwese  had 
nie;  maar  daar  is  veel  feite  wat  nie  maklik  te  verstaan  is 
as  dit  werklik  waar  is.  Om  hieroor  Jn  duidelike  begrip  te 
kry,  is  dit  nodig  om  eers  te  besluit  wat  ons  verstaan  deur 
godsdiens.  As  dit  'n  geloof  is  in  bowenatuurlike  wesens, 
en  in  'n  lewe  of  iets  na  die  dood,  dan  het  die  Boesmans 
ongetwyfeld  van  godsdiens  iets  af  geweet.  Bestaan  gods- 
diens  in  die  geloof  aan  een  enkele  Almagtige  Opperwese, 
dan  het  daar  geen  Boesmangodsdíens  bestaan  nie.  Maar 
om  Jn  geloof  aan  een  God  te  soek  onder  die  Boesmans 
wanneer  die  Grieke  selfs  met  al  hul  ontwikkeling  nie  die 
begrip  gehad  het  nie,  is  dwaas. 

Hier  weer  voel  die  skrywer  die  onrypheid  van  sy  be- 
handeling  van  die  onderwerp,  en  hier  w7eer  is  'n  deei  van 
die  kultuur  van  die  Boesman  wat  'n  aparte  lesing  vra.  Die 
materiaal  is  nie  alles  vertroubaar  nie,  en  lê  so  ver  \er- 
sprei,  dat  dit  maar  partykeer  moeiiik  gaan  om,  soos  die 
jong  in  die  ou  storie,  die  agterpoot  en  die  oor  bymekaar 
te  kry.  En  daar  bly  ook  altyd  die  gevoel  by  'n  mens  d»it 
by  die  volgende  bron  wat  jy  insien,  jy  iets  sal  vind  wat 


29 

jou  ideë  geheel  en  al  omvergooi,  en  wat  dit  nodig  maak 
om  heelwat  dood  te  krap  wat  jy  op  'n  vroeër  geleentlieid 
geskrywTe  het.  Met  hierdie  verder  waarskuwings  en  aan- 
merkings  in  die  oog,  laat  ons  maar  na  die  Geloof  van  die 
Boesman  terugkeer. 

Mejuffrou  Bleek  beweer  ook  dat  die  Boesman  geen 
God,  en  dus  ook  geen  naam  vir  hom  had  nie.  Daar  was 
wel  bowenatuurlike  wTesens  wat  hul  gevrees  het,  waarvan 
die  meesgevreesde  miskien  die  Reen  of  Reenbul*  was; 
maar  uit  wat  sy  sê,  lyk  dit  asof  dit  nie  soseer  die  reen, 
maar  meer  die  droogte  is  wat  hul  gevrees  het.  ,,As  jy  so 
en  so  doen,  of  sê,  dan  kom  die  rcent  nie  V  het  hulle 
mekaar  gewaarsku.  Sal  dit  nou  'n  geloof  wees  wat  hul 
met  hul  saamgebring  het  uit  die  Xoorde,  of  is  dit  iets 
wat  hul  hier  in  ons  dorre  streke  opgedoen  het  ? 

In  die  Xoorde  vind  ons  sonaanbidders,  maar  sover 
die  skrywer  weet  is  daar  nie  in  die  hele  Suid-Afrika  een 
enkele  stam  of  ras  inboorlinge  wat  die  Son  as  die  hoof 
aanbid  nie,  terwyl  vir  almal  die  maan  die  plaas  van  die 
son  min  of  meer  in  hul  godsdiens  inneem.  So  het  die 
Boesman  nou  qok  die  maan  en  sterre  aanbid.  Op  so 
weinig  getuienis  as  die  skrywTer  het,  durf  hy  nie  'n  teorie 
baseer  nie;  maar  vra  is  vry.  In  kou,  nat  Europa  is  die 
son  altoos  Jn  ding  van  vreugde;  maar  tussen  die  keer- 
kringe,  of  op  ons  dorre  Karo,  is  dit  die  koelte  dikwels 
wat  'n  mens  soek.  In  Europa  is  daar  rede  vir  sonaanbid- 
dery;  maar  sal  'n  volk  wat  met  so  'n  geloof  'n  trek  begin 
en  'n  duisend  jaar  miskien  in  die  nabyheid  van  úie  ewe- 
naar  vertoef  nog  altoos  aan  die  ou  geloof  vashou  ?  Is 
dit  nie  redeiik  oni  te  vermoed  dat  die  heerlike  koel  maan- 
ligaande  hul  sal  verlei  me,  en  dat  die  valse  maangodin 
hul  sal  oorwin  nie  ?  Die  Boesman  het  vir  Dr.  Bleek  vertel 
dat  hul  hulle  oë  toemaak  wanneer  hulle  die  sterre  aanbid. 
Is  dit  nog  'n  oorblyfsel  van  die  sonaanbiddery  ?  Fakkels 
wrord  ook  gebruik  in  hul  gebede,  en  in  hul  folklore  vind 
'n  mens  ook  die  idee  van  wierook. 


*Sien    Fig.    VI.     'n   Uitleg-   van   hierdie   prent    verskyn    in 
„The  Cape  Monthly  Magazine,"  Julie   1874. 

In  bose  geeste,  towery  en  paljas  het  hule  vas  geglo, 
ook  in  die  Reenbul. 

Stow  bewTeer  dat  hul  die  Hottentotsgot,  en  ook  'n 
ander  rispe  aanbid  het,  maar  alhoewel  dit  waar  mag 
wees,  moet  ons  daardeur  nie  verstaan  dat  dit  vir  hulle 
heilig  was,  of  dat  hul  selfs  soveel  eerbied  daarvooj  ge- 
toon  het  as  die  Bantoe  vir  &y-„Siboko,J  of  die  Australiër 
vir  sy  ,,totem"  nie;  want  hulle  het  nie  omgegee  om  die 
insekte  te  vang,  en  dood  te  maak  nie.  Dat  daar  iets  ge- 
heimsinnigs  was  in  verband  met  die  Hottentotsgot  of 
ÍKaggen  soos  hul  honi  noem,  was  hulle  van  seker,  soos 
die  stories  van  die  diertjie  getuig,  maar  die  mees  treffende 
gebed  wat  'die  skrywer  nog  van  hul  gelees  het,  is  die 
gebed  aan  die  ster  Canopus,  'ri  ster  wat  in  die  koudste 
deel  van  die  jaar  net  kort  voor  sonop  opkom.  En  die 
Boesman  bid  dan  vir  die  ster  om  hitte  in  die  son  te  sit  ! 
Daar  is  ook  ander  pragtige  stories  van  Gode  en  Godinne, 
soos  die  van  Goha  en  Ka  wat  Makoon  'n  Boesman- 
kaptein  vir  Campbell  vertel  het,  maar  dit  kan  ons  nou 
nie  ondersoek  nie-  Vir  al  die  Gode  het  hul  om  kos 
gebid — om  hul  te  wys  waar  die  miereiers  die  sogenaamde 
Boesmanrys  te  vinde  is,  of  vir  wild,  of  vir  sekerheid  by 
hul  pylskiet. 

Makoon,  dieselfde  Boesman  wat  vir  Campbell  die 
storie  van  Goha  vertel  het,  het  hom  ook  vertel  dat  hy  nie 
in  'n  lewe  na  die  dood  glo  nie,  maar  dat  as  'n  mens 
doodgaan,  jy  heelternal  dood  is.  Uit  wat  ander  Boes- 
mans  weer  sê,  sowel  as  uit  hul  gedigte,  is  dit  weer  duidelik 
dat  hul  wel  in  'n  toekomstige  lewe  glo.  En  hul  folklore- 
stories  is  net  so  teenstrydig;  maar  dat  daar  darem  onder 
hul  'n  geloof  is  dat  daar  iets  anderkant  die  graf  lê,  is 
taamlik  seker.  Soos  die  ou  Palaeolietiese  man,  en  baie 
ander  barbare,  het  die  Boesman  die  gewoonte  gehad  om 
'n  lid  van  'n  vinger  (gewoonlik  van  die  pinkie)  af  te  sit. 
Die  ware  betekenis  van  die  afsit  is  moeilik  om  agter  te 
kom.  By  seker  volke  het  dit  duidelik  iets  met  die  huwelik 
te  doen,  by  ander  word  dit  deur  die  towerdokter  vir  ge- 

neeskundige  doeleindes  aanbeveel.  Dan  is  dit  weer  'n 
offerande  aan  die  bose  geeste  in  geval  van  epidemies;  ook 
word  daar  by  die  begrafnis  van  die  hoof  van  seker  volke 
'n  getal  vingerlitte  met  die  grootman  begrawe,  min  of 
meer  soos  baie  volke  weduwees  en  ander  famielie  van 
'n  man  saam  met  hom  die  ewigheid  vir  geselskap  instuur. 
Waarom  volg  die  Boesman  die  gewoonte  ?  Barrington  be- 
weer  dat  die  Boesmans  dit  gedoen  het  om  van  siektes 
ontslae  te  raak,  en  Mejuífrou  Bleek  vertel  die  skrywer  dat 
in  die  ongepubliseerde  materiaal  deur  haar  vader  en 
Mejuffrou  Lloyd  versamel,  daar  'n  storie  voorkom  wat 
dieselfde  rede  gêe.  In  die  ,,Bushman  Folklore''  van  Bieek 
en  Lloyd,  word  vertel  dat  die  mans  die  eerste  lit  van  die 
regterpinkie,  en  die  vrouens  die  van  die  linkerpinkie 
afgesit  het,  maar  daar  word  geen  rede  gegee  nie.  Stow 
beweer  weer  dat  die  rede  is  dat  hul  na  hul  dood  baie 
kos  sal  hê  op  hul  reis  na  'Too'Ga,  die  vergaderplek  van 
die  oorledene.  As  StowT  se  bewering  reg  is,  kan  daar  geen 
twyfel  bestaan  dat  hulle  in  'n  lewe  na  die  dood  geglo 
het  nie. 

Die  vroeër  genoemde  mnr.  Smit  van  Dasforitein  het 
ook  vir  Campbell  vertel  dat  die  lyke  begrawe  word  met 
die  oorlede  se  wapens  aan  sy  sy,  sodat  hy  hom  na  sy 
opstanding  weer  kan  verdedig,  en  kos  verkry;  maar  as  die 
oorledene  onpopulêr  is,  begrawe  hul  hom  sonder  wapens. 

Sir  George  Keith  (1819)  in  die  beskrywing  van  sy  reis 
na  Suid-Afrika,  vertel  dat  na  die  dood  van  'n  vriend  hul 
sy  gees  aanspreek,  en  beledig  hom  omdat  hy  hul  so  vroeg 
verlaat  het.  Hy  kon  mos,  sê  hul,  nog  'n  bietjie  by  hul 
vertoef  het.  Livingstone  vertel  weer  dat  by  'n  seker 
Boesman-begrafenis  die  vriende  die  dooie  aanspreek  en 
hom  beleef  vra  om  nie  kwaad  te  wees  nie  al  wil  hulle 
(d.w.s.  die  vriende?)  nog  'n  tydjie  op  die  aarde  bly. 

Die  paar  aanhalings  is  vermoedelik  genoeg  bewys 
dat  die  Boesmans  nie  geglo  het  dat  met  die  dood  alles 
eindig  nie. 

Daar  is  ander  interessante  feite  in  verband  met  die 
godsdiens  wat  baie  aanloklik  is  om  na  te  gaan,  maar  die 
skrywer  is  huiwerig  om  op  die  oomblik  enige  gevolgtrek- 

kinge  te  maak,  en  lê  die  feite  maar  voor  soos  hy  hul  ge- 
vind  het.  Almal  wat  met  inboorlinge  gewerk  het,  weet  hoe 
lief  hul  is  om  rnaar,  ja,  te  sê  op  alle  vrae  wat  hul  nie  goed 
verstaan  nie,  en  hoe  moeilik  dit  is  om  die  waarheid  te 
leer.  Daarby  moet  'n  mens  nog  rekening  hou  met  die 
feit  dat  die  Boesman  al  jare  m  aanraking  met  ander 
stamme  gewees  het,  en  daarom  moet  ons  ook  voorsigtig 
wees  met  ons  gevolgtrekkings  gebaseer  op  die  informasie 
deur  laíer  skrywers  verskaf.  Die  sendelinge  het  ook  aan 
die  Boesmans  gearbei,  en  by  die  oorweging  van  die  Boes- 
manstories  moet  hulle  invloed  ook  in  die  oog  gehou  word. 
Wat  die  invloed  van  die  sendeling  was,  het  die  skrywer 
nog  nie  genoeg  bestudeer  nie,  maar  die  volgende  uittrek- 
sels  word  voorgelê,  en  as  hulle  verteenwoordigend  is,  was 
die  ínvloed  van  die  sendelinge  maar  gering. 

Kircher  het  in  1799  probeer  b}^  Zakrivierspoort  om 
die  Boesmans  te  bekeer.  Hy  het  die  heiden  leer  bid  in  'n 
vreemde  taal  met  die  hoop  dat  hulle  later  sou  verstaan; 
maar  die  getrouheid  aan  die  godsdiens  het  geduur  net 
solank  soos  daar  slagskape  in  die  sendeling  se  kraal  was, 
en  nie  'n  dag  langer  nie. 

Campbell  het  omtrent  net  so  te  werk  gegaan.  Soos 
die  storie  lui,  het  hy  eenkeer,  blykbaar  by  'n  uitspan, 
twee  Boesmanmeide  uitgenooi  en  begin  om  hul  te  bekeer 
— hoe  ?  Dit  is  byna  ongelooflik,  maar  nietemin  waar.  Sy 
eerste  stap  was  om  hul  die  alfabet  te  leer  !  'n  Mens  is 
verplig  om  hier  Campbell  se  eie  woorde  aan  te  haal  : 

,, two  of  the  women  persevered  in  attempting  to 

,,learn  the  alphabet  till  one  of  them  knew  half  the 
,,letters.  I  left  two  Hottentots  as  their  instructors, 
,,but  they  soon  returned  tg  the  waggons  saying  their 
,,scholars  had  fled  to  the  hills." 

Selfs  in  die  stad  waar  'n  sendeling  hom  vestig,  was 
sy  invloed  in  daardie  dae  nie  besonder  sterk  nie.  Camp- 
bell  vertel  van  die  siekte  van  Matabee,  'n  Betjoeana-kap- 
tein-  Hy  het  gemeen  dat  dit  die  towery  van  'n  Boesman 
is,  en  laat  'n  Boesman  en  'n  Betjoeana-dokter  roep.  Toe 
hy  gesond  word,  word  dit  publiek  aangekondig  dat  die 
medisyne  van  albei  hom  goed  gedoen  het,  sowel  as  die 

medisyne  en  gebede  van  die  sendelinge.  Geskenke  is  toe 
aan  altwee  dokters  gegee,  maar  die  sendeling  kry  niks. 
Hoe  min  simpatie  Campbell  met  die  volkie  gehad  het 
blyk  uit  die  volgende  aanhaling.  Hy  (Campbell)  het  'n 
Boesman  se  lewe  gespaar;  daaroor,  sê  Campbell,  was  die 
Boesman  b3y,  iets  wat  vir  ons  almal  maklik  te  verstaan 
is,  maar  nie  vir  Campbell  nie  :  hy  moes  eers  byvoeg  die 
rede  :  ,,Life  is  precious  even  to  a  Bushman  l"  Nog  een 
aanhaling  om  die  verhouding  tussen  Boesman  en  Sende- 
ling  te  wys,  en  weer  moet  ons  Campbell  se  eie  woorde 
gee.  Dit  was  by  Ramah,  nou  in  S.W.  Vrystaat  waar  hy 
die  Boesmankaptein  Kiewiet  besoek  het. 

,,I  spoke  to  him  of  God,  and  his  soul,  and 
,,eternity;  but  he  seemed  quite  indifferent  about 
,,these  subjeets,  making  no  reply,  and  asking  for  a 
,,tinderbox." 

Met  die  voorafgaande  wTaarskuwings  en  aanmerkings, 
kan  die  skry  wer  nou  die  volgende  twee  stories  voorlê,  en 
dit  aan  die  geagte  lesers  oorlaat  om  hul  eie  gevolgtrek- 
kings  te  maak  uit  die  wonderlike  ooreenstemming  van  die 
een  met  ons  idee  van  die  Drieëenheid,  en  van  die  ander 
met  die  dood  en  wederopstanding  van  Kristus. 

Stow  vertel  dat  die  kruis  enkel,  of  in  groepe  van  drie, 
'n  ou  Boesmanteken  is,  en  van  besonder  nut  by  die  be- 
handeling  \an  siek  mense;  ook  dat  daar  drie  groot  kxp- 
teins  bestaan  :  IKaggen,  Kogas  (sy  seun)  en  'Qwanciqut- 
chaa.  Hulle  is  almal  groot  en  magtig,  maar  íKaggen  het 
beheer  oor  hul  almal  en  gee  sy  bevele  deur  die  í  nder 
twee. 

Uit  Bleek  en  Lloyd  se  Bushman  Folklore  kom  die 
volgende  baie  verkort.  Kogas  die  seun  van  iKaggen  g\  an 
stokke  haal  (waarskynlik  om  'n  boog  en  pyle  te  maak) 
vir  sy  vader  om  die  mense-wat-op-hulle-hakke-sit,  mee  te 
beveg  (d.w.s.  die  bobejane  toe  hulle  nog  mense  was).  Na- 
dat  hulle  de  saak  lank  bespreek  het,  kom  hul  dit  agter  en 
slaan  vir  Kogas  sodat  sy  oog  uitspring  en  hy  self  sterwe. 
Toe  speel  hulle  met  die  oog  bal-bal.  En  !Kaggen  bïen  dit 
en  is  so  ontroerd,  dat  hy  huil.  Na  *n  rukkie  staan  i  y  op 
en  gaan  na  hul  toe;  maar  eers  dro  hy  sy  oë  af .  Toe  spcel 

Fig\    VII. 

BOESMAN  TEKENINGE 

A.,  B.,  en  C,  na  Mej.  Helen  Tong-ue.         D.,  na  Stow. 
Sien  bds.   70  en  71. 

hy  saam,  en  met  behulp  van  'n  bietjie  goëlery  steel  hy 
die  oog  van  hulle,  en  gooi  dit  in  die  water  waar  na  'n 
paar  dae  die  seun  Kogas  weer  aan  die  oog  gegroei  het, 
en  splinternuut  weer  uitkom. 

DIE  JAG*  Van  'n  bespreking  van  hulle  godsdiens,  keer 
ons  nou  na  die  meer  materialistiese  sy  van 
hul  lewe,  en  die  eerste  wat  ons  moet  bespreek  is  natuur- 
lik  hulle  nering  en  hulle  lewensmiddele.  Die  honger 
beheers  die  wêreld,  en  totdat  die  barbaar  iets  gedoen 
het  om  die  inwen  van  sy  kos  effens  te  vergemaklik, 
sal  ons  tevergeefs  soek  na  .  kuns  of  'n  estetiese 
lewe.  Die  Boesman  was  'n  jagter;  sy  hele  lewTe  het  afge- 
hang  van  die  wild  wat  sy  vee  was,  en  ons  kan  nie  dank- 
baar  genoeg  wees  vir  die  eerste  Boesman-voorvader  wat 
die  pyl-en-boog  ontwerp  het,  en  vir  al  sy  nakomelinge 
wat  met  hul  vernuftigheid  al  die  ander  kunsies  uitge- 
vinde  het  nie,  sodat  die  kunstenare  van  die  ras  tyd  had 
om  te  droom,  en  ons  van  hul  verskillende  kunswerke 
iets  na  te  laat.  Sy  kennis  van  jag-en  sy  metodes  is  dus 
van  belang  vir  ons,  want  dit  vind  ook  'n  weerkaatsing 
in  sy  kuns. 

As  ons  ,,jagM  in  sy  wydste  betekenis  aanneem  as 
kos  soek,  het  die  Boesman  se  jagkunde  bestaan  uit  ken- 
nie  in  verband  met  die  insameling  van  eetbare  bolle 
(selfs  as  die  blare  al  verdwyn  het)  van  miereiers  of  Boes- 
manrys  (d.w-s.  die  larwe  van  die  miere)  van  insekte,  van 
heuning,  vis,  en  wild  van  alle  groottes  tussen  'n  muis 
en  'n  olifant. 

Hier  is  daar  wTeer  'n  interessante  studie — die  jag~ 
metodes  van  die  Boesman,  en  alles  wat  daarmee  same- 
hang.  Die  eerste  wTat  'n  mens  sou  merk  as  jy  met 
'n  Boesman  gaan  jag,  sou  sy  wonderlike  skerp  gesig 
wees.  Ons  sal  later  weer  op  hierdie  punt  moet  terug- 
kom,  maar  om  hier  aan  te  toon  hoe  skerp  sy  gesig  was, 
afgesien  van  sy  veldkennis  wat  dikwels  sy  gesig  gesteun 
het,  moet  ons  hoor  wat  Lichtenstein  sê  van  'n  seker  Boes- 
man,  ene  ,,Flamingo,M  wTat  Generaal  Jansens  met  hom 
na  Europa  geneem  het.     Hy  sê  dat  die  Boesman  se  ge- 

sig  so  skerp  was,  dat  hy  op  die  reis  dikwels  skepe  van 
die  dek  gesien  het  wat  die  matrose,  selfs  van  die  mas- 
toppe  met  hul  vêrkykers  amper  nie  kon  raaksien  nie  ! 
Bye  in  die  vlug  het  hul  gevolg,  en  op  die  manier  die 
byneste  gevind.  Von  Wielligh  vertel  ook  van  'n  ander 
manier  w7aarop  hul  die  rigting  van  die  neste  ontdek  het. 
As  'n  nes  dan  gevind  is  en  dit  hoog  in  'n  kransskeur  sit, 
beklim  hul  die  krans,  indien  nodig,  met  behulp  van 
penne  wat  hulle  inslaan,  of  anders  kom  hulle  van  bo 
af  met  behulp  van  lang  rieme. 

Die  twede  punt  wat  'n  blank  jaggenoot  van  'n  Boes- 
man  sou  merk,  is  sy  wonderlike,  byna  geheimsinnige, 
kennis  van  spore.  Vir  hom  was  spoorvolg  so  maklik  soos 
brieflees  vir  ons.  Baie  van  die  hedendaagse  skrywers  be- 
weer  dat  die  wild  altoos  kort  na  'n  gifpyl  hul  tref,  gevrek 
het;  maar  die  rede  van  hierdie  bewrering  hoef  ons  nie  nou 
te  bespreek  nie.  Dit  kan  bewys  word  dat  dikwels,  (waar- 
skynlik  met  die  grootste  wild)  dit  ure  en  ure  geduur  het 
voor  die  dier  gaan  lê,  maar  die  Boesman  het  so  'n  dier 
nie  dadelik  gevolg  nie — hy  het  gewag  tot  dit  tyd  was 
vir  die  gif  om  te  werk,  en  toe  die  spoor  afgeloop — deur 
al  die  duisende  spore  van  dieselfde  soort  dier  !  Die 
betekenis  van  die  spoor  en  sy  verhouding  tot  die  dier 
of  mens  self  leer  ons  uit  die  geloof  van  die  Boesman 
dat,  as  ons  sterwe,  die  wind  kom  en  ons  spore  wegneem — 
,,anders  sou  dit  nog  lyk,"  sê  hulle,  ,,asof  ons  nog  lewren- 
dig  is." 

Ja,  die  Boesman  kon  ,,loop  en  lees  "  !  'n  Boesman 
kon  te  voet  spoorvolg,  en  by  berede  Blankes  hou  !  En 
sy  spoed  is  iets  om  te  bewonder.  Wat  nou  die  /,,recordM 
sal  wees,  weet  die  skrywer  nie,  maar  onlangs  hoor  hy  uit 
'n  geloofbare  bron  dat  'n  Boesman  tussen  sononder  en 
sonop  48  myl  afgeloop  het,  en  die  oggend  na  die  wTerk 
kom  sonder  om  te  wys  dat  hy  iets  besonders  gedaan  het 
of  'n  slaaplose  nag  gehad  het;  en  ook  uit  dieselfde  bron, 
van  'n  ander  Boesman  wTat  weer  tussen  4  uur  v.m.  en 
ongeveer  8  uur  namiddag,  84  myl  geloop  het;  en  dan  nog 
kla  dat  hy  vroeër  sou  teruggekom  het,  maar  die  Baas  het 
nog  na  die  ete  gaan  slaap  voordat  hy  hom  die  antwoord 

Vvou  gee  !  Bleek  en  Lloyd  se  Boesmans  vertel  hoe  hul 
lewendige  (d.w.s.  sonder  wonde)  wild  ingehol  het.  Ver- 
beel  jou  'n  springbok  of  'n  hasie  inhol  !  Uit  genoemde 
stories  blyk  dit  dat  een  man  'n  hasie  kon  inhol,  maar  wat 
meer  waarskynlik  is,  is  dat  'n  partytjie  saamgewerk  het, 
en  mekaar  afgelos  het  soos  Fritsch  dit  ook  beskrywe. 
Fritsch,  soos  enige  man  wat  oor  die  Boesmans  skrywe 
moet  doen,  het  taamlik  baie  aggegee  op  die  jag,  en  sy 
opsomming  van  die  onderwerp  is  goed.  Die  skerpte  van 
die  sintuie  van  die  Boesmans,  sê  hy,  en  in  die  besonder 
van  hul  oë,  is  hulle  tot  groot  nut  gewees,  maar  dit  maak 
nie  vir  hom  'n  jagter  nie;  daarby  is  daar  sy  skranderheid 
en  sy  slimheid  wat  hom  lei  om  álles  aan  sy  doel  diens- 
baar  te  maak.  Hy  het  vernuftige  valle  en  vangmetodes 
uitgedink  om  die  wild  in  sy  hande  te  kry  wat  baie  van 
die  ander  inboorlinge  nie  eers  kon  naaap  nie.  En  dan 
moet  ons  Fritsch  se  eie  w7oorde  hoor  : 

,,Er  kennt  die  Gewohnheiten  der  Thiere  aufs 

»,Genauste  und  mit  eiserner  Geduld  lauert  er  am 

,]bestimmten  Ort  auf  seine  Beute  und  fúhlt  nicht 

,,Hunger,   Durst,    oder  Hitze,    solange    noch    eine 

,,Hoffnung  auf  Gelingen  vorhanden  ist/J 

Oor   die  valle   wat   Fritsch   van   skrywe,    is   dit   on- 

nodig  om  nou  verder  te  spreek;  maar  daar  is  een  vang- 

metode  w7at   by  hulle  so  algemeen  was,    en  met   soveel 

variasies  toegepas  is,  dat  dit  die  moeite  werd  is  om  dit  te 

ondersoek.     In  beginsel  bestaan  die  metode  uit  'n  seker 

gevaarlike  sentrum,   en   'n  tregter  om  die  prooi  op  ge- 

noemde  punt  te  konsentreer.    Die  gevaarsentrum  bestaan 

miskien  uit  'n  vanggat,  of  'n  groepie  skutters,  of  in  die 

geval  van  vis — uit  'n  mandjie,   spesiaal  ontwerp  en  ge- 

vleg  vir  hierdie  doel.     Die  tregter  bestaan  uit  klipmure, 

of  uit  ander  jagters  met  veei  strategie  op  seker  punte 

geplaas,  of  uit  5n  ry  stokke  met  koppe  van  met-rook-deur- 

trokke  volstruisvere,  of  in  die  geval  van  die  visvang,  uit 

'n  damwalletjie  dwarsdeur  die  rivier  gebou.     Die  prooi 

word  dan  aangeja  na  die  bek  van  die  tregter  en  by  die 

tuit  gedood. 

Die  vanggate  van  die  Boesmans  is  ook  iets  wat  ons 

F  i  g.  VIII. 

BOESMANTEKENINGE. 

A.   en  D.,  na  Mej.   Helen  Tong-ue. 

B.,  C.  en  E.,  van  grot  op  die  plaas  Minnehaha,  Distrik  Zastron, 
O.V.S.,    na  tekening-e   van   die   skrywer. 
Sien  bds    71. 

aandag  trek.  Campbell  vertel  van  'n  groep  van  twaalf 
gatei  wat  hy  gesien  het  in  clie  vorm  van  'n  halfmaan 
20  voet  lank,  10  voet  wyd,  en  5  voet  diep  in  die  grond 
gegrawe,  met  tw^ee  rye  kleintjies  in  die  middel  van  elke 
put.  Dit  is  byna  ongeloofbaar  dat  die  Boesman  dit 
met  hul  'kibie-stokkie  kon  gemaak  het. 

Toe  die  ander  rasse  Suid-Afrika  ingetrek  het,  en  die 
Boesman  in  sy  jagtery  gestrem  het,  het  hulle  by  die 
weerwraak  van  die  Boesmans  'n  ander  merkwaardige 
kuns  van  die  dwergies  ontdek,  naamlik  dat  die  Boesman 
hom  so  goecl  kon  wegsteek  en  vermom  dat  jy  byna  op 
hom  kon  trap  voordat  jy  hom  sien-  Dit  was  werklik 
'n  groot  kuns  van  die  Boesman.  Met  'n  graskroon  op 
sy  kop,  was  hy  in  die  gras  onsigbaar;  met  'n  kop  en 
vel  van  'n  dier  oor  sy  lyf  en  sy  kort  bene  deur  die  gras 
bedek,  het  hy  wild  bekruip.  Hy  het  dit  nie  gewaag  om 
diere  te  bekruip  wanneer  hy  soos  een  van  hulle  vermom 
was  nie,  maar  altoos  wanneer  vermom  soos  'n  diersoort  wat 
gewoonlik  met  hul  saamwei — met  een  uitsondering  alleen, 
sover  die  skrywer  w7eet,  naamlik  in  diq  geval  van  die 
volstruis.  Is  dit  omdat  die  voël  so  vreeslik  dom  is,  so 
min  harsings  het  in  verhouding  met  sy  groot  liggaam? 

Maar  vermom  soos  stof  of  gras,  of  dier  of  voël,  het 
hy  met  sukses  sy  vyand  of  prooi  bekruip,  en  het  ook 
geweet  hoe  om  selfs  sy  vermomde  lyf  weg  te  steek,  Baie 
Boesmans  is  voorsien  van  gelaatstrekke  so  plat  dat  'n 
plank  tegelykertyd  ken,  lippe,  neus,  wange,  en  voor- 
hoof  kan  raak,  terwyl  die  uitpuilende  oë  nie  ver  van  die 
plank  sal  sit  nie.  TJit  die  vorm  van  sy  kop  het  die 
Boesman  ook  voordeel  getrek,  want,  volgens  Stow,  as 
hy  wild  bekruip,  en  wil  sien  hoe  dit  voor  lyk,  lê  hy 
plat  op  sy  rug  met  sy  voete  na  sy  prooi  en  lig  sy  kop 
dan  net  so  hoog  op  dat  hy  oor  sy  wange  kan  sien  wat 
hy  wil  sien.  As  hy  so  lê,  is  sy  oë  (sy  periskoop)  feitlik 
die  hoogste  deel  van  sy  kop,  en  alles  te  same  is  daar 
nie  een  vierkant  duim  oppervlakte  van  sy  kop  te  sien  nie. 

As  hy  naby  genoeg  aan  die  prooi  kom,  los  hy  'n 
gifpyl.  Sy  boog  is  maar  klein,  sy  pyltjie  so  lig,  dat  hy 
baie  naby  moet  kom   voordat  hy  kan  skiet;   en   dan  is 

dit  alleen  deur  die  gif  dat  hy  iets  met  die  wapen  kan 
uitvoer.  Die  gif  is  van  verskillende  soorte — onder  ander, 
slanggif,  bolletjies-gif  of  malkopgif,  klipgif,  en  'Ngwagif . 
Die  slanggif  het  hulle  uit  die  gifkiiere  van  slange  gekry; 
die  malkopgif  van  die  gif-amarillis  (Haemanthus  toxi- 
carus);  die  klip-gif  (volgens  Fritsch)  van  seker  bolle  wat 
tussen  die  rotse  groei.  Maar  die  giftigste  van  almal  is 
die  'Ngwagif  van  die  ingewTande  van  die  'Ngwa,  'n  seker 
soort  rispe  of  wurm  gemaak.  Al  die  verskillende  gifte 
is  gemeng  met  een  of  ander  soort  harpuis  van  'n  nors- 
boom  versamel,  en  dik  gekook,  sodat  dit  maklik  op  die 
pyl  kan  gesmeer  word.  Soos  'n  skilder,  nou  hierdie,  dan 
weer  daardie  penseel  gebruik,  of  'n  kolfspeler  nou  die,  nou 
daardie  stok  kies,  so  het  die  Boesman  ook  vir  verskillende 
doeleindes  verskillende  gifpyle  uit  sy  koker  uitgesoek. 
Klein  wild  is  gou  dood,  selfs  met  'n  swak  gif;  groot  wild, 
en  leeus  het  sterker  gif  nodig,  maar  die  sterkste  is  nodig 
om  die  volstruis  te  dood. 

Die  uitwerking  van  die  aparte  soorte  gif  w7as  ook 
anders  :  die  een  het  meer  op  die  senuweegestel  gewerk — 
die  malkopgif — die  ander  het  weer  'n  ,,septiese  n  wond 
veroorsaak.  Die  dood  volg  gewoonlik  binne  twaalf  uur 
van  dat  die  man  of  dier  deur  die  pyl  getref  is. 

Gewoonlik  dra  die  Boesman  sy  pyle  onderstebo  in 
sy  koker,  maar  as  hy  'n  geveg  tegemoet  gaan,  dan  dra 
hy  die  pyle  in  'n  band  om  sy  kop  waar  hy  hul  maklik 
kan  by,  en  dan  kan  hy,  sê  hulle,  tot  drie  pyle  in  twee 
sekonde  skiet  ! 

EIENDOMS-  Die  maak  van  die  pyle  met  sy  los  kop  is  vir 
BESEF.  ons  doel  van  belang  omdat  ons  daarin  sien 

hoe  die  Boesman  die  giftige  pylkop  bewerk 
het  sodat  dit  in  die  wond  kan  bly  steek,  al  breek  die  pyl- 
riet  af. 

Ook  om  een  ander  rede  is  die  pyle  vir  ons  belang- 
ryk,  naamlik  omdat  die  jagter  sy  eie  pyl  met  sy  eie 
teken  merk;  want  hier  sien  ons  die  begin  van  sferywe,  en 
ook  'n  bewvs  van  'n  vaste  eiendomsbesef  wat  ons  graag 
verder  w^il  ondersoek.     Dieselfde   beginsel  van   'n  teken 

wat  aandui  dat  'n  artiekel  aan  die  of  daardie  behoort,  is 
te  vinde  by  die  byneste  wat  altoos  deur  die  ontdekker 
gemerk  is  as  sy  eiendom  en  daarna,  soos  een  Boesman 
gesê  het,  soos  sy  melkkoei  word.  Kom  daar  'n  kolonis 
wat  die  teken  nie  sien  of  ken  nie,  en  die  nes  berowe, 
het  die  Boesman  weer  'n  klagte  teen  die  Blanke  wat  hy 
dan  geregtig  voel  om  te  berowe. 

Die  kos  wat  'n  Boesman  gewen  het,  was  sy  eiendom, 
maar  hy  was  baie  gasvry,  en  het  gewoonlik  sy  kos 
gedeel  onder  die  ander.  Dit  word  ook  bewys  deur  die 
skelnaam  ,,Vrot  arm  "  wat  hul  gebruik  om  die  gierig- 
aard  te  beskrywe.  Die  verdeel  van  kos  was  so  algemeen 
dat  daar  spesiale  beleefdheidsvórme  teenoor  die  gasheer 
ontwikkel  het,  soos  byvoorbeeld  die  terugbring  van  die 
bene  na  die  gasheer  as  die  maaltyd  oor  is.  Maar  ora 
absoluut  seker  te  wees  dat  daar  'n  eiendomsbesef  onder 
hulle  was,  is  dit  nodig  om  te  bewys  dat  hulle  ook  koop 
of  ruil  geken  het,  en  ook  diefstal  bestraf  het,  want  dit 
moet  mos  met  eiendomsbesef  gepaard  gaan.  Uit  die  ver- 
tellinge  van  Bleek  en  Lloyd  se  Boesmans  kan  dit  gelukkig 
bewys  word,  want  daarin  lees  ons  dat  die  !Kun  Boesmans 
'n  dief  selfs  met  die  dood  straf,  terwyl  ander  verhale  mel- 
ding  maak  van  die  verruil  van  goed  saggebreide  karosse 
vir  rooi-smeergoed  en  gifpyle.  Dit  was  natuurlik  net  onder 
hulselwe.  Later,  toe  hul  met  ander  inboorlinge  gehandel 
het,  het  hulle,  so  vertel  Mejuffrou  Bleek  vir  die  skrywer, 
velle  en  heuning  vir  ysterpylkoppe  gegee  (meestal  heu- 
ning).  Maar  daar  is  ook  'n  ander  soort  handel  wat  hul 
met  die  vreemdeling  en  uitlander  gedrywe  het  wat  interes- 
sant  is  in  verband  met  die  eiendomsbesef,  en  dit  is  die 
grondhandel. 

Toevallig  is  al  die  informasie  in  die  verband  wat  die 
skrywer  tot  dusver  ingewen  het,  van  aparte  bronne,  net 
oor  die  handel  tussen  die  Boesmans  en  die  famielie  Kok. 
In  1811  (of  12)  was  daar  net  een  Boesman,  Oktober 
Bailie,  op  die  terrein  waar  die  dorp  Campbell  vandag 
staan,  en  Adam  Kok  het  hom  150  dalers  betaal  om  van 
die  fontein  weg  te  trek.  In  18 19  het  Cornelis  Kok  weer 
seker  bome  afgekap  om  lande  te  maak.     Die  plaaslike 

Boesman-Kaptein  het  by  hom  kom  protesteer  teen  die 
uitroei  van  die  bome  wat  vir  hom  en  sy  volk  in  die  somer 
skaduwee  verskaf  het.  As  skadevergoeding  gee  Cor- 
nelis  vir  hom  twee  osse,  tien  bokke,  en  die  wins  van 
'n  half  boesel  koring   (d.w.s-   ses  sakke). 

In  die  ou  dae,  toe  die  Boesmans  alleen  Suid-Afrika 
besit  het,  het  elke  stam  sy  eie  jagterrein  gehad,  en  geen 
een  kon  sonder  toestemming  op  Jn  anderman  se  terrein 
jag  nie.  Mejuffrou  Bleek  vertel  vir  die  skrywer  dat  dit  nie 
soseer  die  grond  was  wat  hul  besit  het  nie,  maar  seker 
fonteine  met  al  die  wild  wat  by  dié  fonteine  suip.  Ver- 
gelyk  dit  met  die  volgende  aanhaling  uit  Stow  se  ,,Native 
Races  of  South  Africa  "  : 

,,His  territory  extended  from  the  Zeekoe  river 
,,to  van  der  Walts,  Buffelfontein,  and  in  describing 
,,it  'Na  'na  'Kow  used  to  say  he  drank  of  the  Zee- 
,,koe  river  and  of  van  der  Walts  fonteirl.,, 

In  die  Kaapstadse  museum  is  daar  seker  bewerkte 
klippe  wat  as  bakens  gedien  het.  By  'n  ooreenkoms  tus- 
sen  twee  naburige  stamme,  is  die  bakens  in  die  fontein 
gesink  om  later,  indien  nodig,  as  getuigenis  te  dien  by 
5n  stryery  oor  die  grense. 

Daar  bestaan  twyfel  of  die  bakenklippe  dan  Boesman- 
of  Hottentotklippe  is.  Hahn  sê  dat  die  Hottentotte 
hulle  grense  by  fonteine  bepaal  het,  en  die  Boesmans 
alleen  by  berge,  ens.  As  dit  waar  is,  is  die  bakens  ongé- 
twyfeld  Hottentotklippe,  maar  van  wat  hierbo  aange- 
haal  is,  is  dit  duidelik  dat  die  saak  nog  verder  moet 
ondersoek  word.  Ons  moet  ook  nie  vergeet  dat  die 
fontein  as  sulks  'n  groot  rol  in  die  jag  van  die  Boesmans 
gespeel  het  nie.  Dit  was  sy  lokaas  vir  die  diere  in  die 
droogte.  Die  klein  fonteintjies  word  toegeprop — letter- 
iik  met  'n  platklip  met  *n  sponsgat  daarin,  en  by  die 
groot  íontein,  dan  die  enigste  water  in  die  omgewing,  lê 
hy  die  wild  voor.  Die  grond  dus,  of  in  elk  geval  die 
fonteine  en  die  wild  wat  daar  suip,  behoort  aan  die  stam, 
en  alle  ander  artiekels  wat  arbeid  gekos  het  by  die  ver- 
vaardiging  daarvan,  kan  beskou  word  as  eiendom,  tot 
selfs  die  smeergoed  wat  uit  die  ,,myn  "  moet  gekap  word. 

So  sou  daar  dan  eienare  gewees  het  van  die  rooi  en  die 
swart  smeergoed  waarmee  hul  hul  gesmeer  het,  en  die 
groen  blinkende  erts  waarmee  die  meide  hulle  by  hul 
feeste  gepoeier  het;  die  volstruiseierdop-krale  wat  hul 
so  mooi  gemaak  het,  en  in  snoere  om  hul  lyf,  nek,  arms 
en  gesig  gehang  het;  die  klein  'kibie-hangertjies,  hul 
halssnoere  van  tande  gemaak;  hul  karosse;  hul  sandale 
en  ander  kledingstukke;  hul  skilpaddop-  en  volstruisbors- 
been-skottels;  hul  kleipotte;  hul  mooi  versierde  volstruis- 
eierdop-waterkraffies;  hul  been-  en  ivoorelse;  hul  gifklip, 
hul  pyl-  en  kraal-skuurklippe;  hul  vuisbyle;  hul  'kibies, 
hul  maalklippe,  hul  verf-potjies,  hnl  pensele  en  palette, 
hul  velsakke,  hul  pyle,  hul  boë,  hul  pylkokers,  hul  vuur- 
maak-stokkies;  hul  fluitjies,  tamboere,  goura's  en  ander 
musiekinstrumente;  hul  matte;  hul  eiernette;  hul  vis- 
mandjies;  hul  oorbelletjies,  ens.  Die  Boesman  het  baie 
daarvan  gehou  om  sy  lyf  te  versier,  maar  nie  soveel  soos 
die  Bantoe  nie.     Hy  self  was  nie  mooi  nie — sy  gelaats^ 

trekke  het  ons  alreeds  bespreek.  Die  ander 
LIGGAAMS-  merkwaardige  deel  van  sy  liggaam  w7as  sy 
BOU.  fyn  hande  en  klein  voete.     Die  studie  van 

die  liggaamsbou  van  die  Boesman  behoort 
egter  nie  hier  by  ons  tuis  nie  wat  meer  belang  stel  in 
sy  karaktertrekke  en  in  die  ontwikkeling  van  sy  brein. 

BOERDERY.  Ons  reken  dat  'n  volk  die  eerste  stap  in 
die  beskawing  gedoen  het  wanneer  hul 
nie  langer  bereid  is  om  te  neem  net  wat  die  Natuur 
vir  hul  gee  nie,  maar  wanneer  hul  daarvan  wTerk  maak 
om  die  Natuur  te  help  kos  lewer.  Dit  word  dan  gewoon- 
'lik  verder  uitgelê  dat  die  ,,hulp  ,y  beteken  veeteelt  of 
landbou.  As  dit  die  toets  is,  dan  is  die  Boesmans  nog 
laer  as  die  eerste  stap,  maar  as  ons  reken  wTatter  inspan- 
ning  dit  gekos  het  om  die  eerste  boog  te  maak,  (wat  die 
Australiers  nooit  geken  het  nie)  en  al  die  gifsoorte  uit 
te  dink,  en  al  die  valle,  dan  moet  ons  erken  dat  die 
Boesman  wel  bewus  te  werk  gegaan  het  om  die  Natuur 
'n  weinig  milder  haar  rykdom  met  hom  te  deel.  S\~ 
vanggate,  en  die  arbeid  wat  hy  bereid  is  om  in  dié  ver- 

band  uit  te  oefen  lewer  verder  bewys  van  sy  ontwikke- 
ling.  Daar  bestaan  wel  beskrywings  van  die  boerdery 
van  seker  Boesmans,  maar  dit  was  al  in  die  neentiende 
eeu,  en  hul  het  dit  van  die  Hottentotte  en  Bantoe  geleer. 

REGERINGS-  Dit  word  dikwels  beweer  dat  daar  geen 
VORM   EN  regeringsvorm  of  organisasie  onder  die 

ORGANISASIE.  Boesmans  bestaan  het  nie.  Dit  kom 
gedeeltelik  deurdat  die  meeste  skrywers 
maar  die  mense  begin  bestudeer  het  na  hul  as  'n  volk 
opgehou  het  om  te  bestaan,  en  gedeeltelik  deurdat  die 
ideale  regeringsvorm  vir  'n  volk  soos  die  Boesmans  so 
anders  is  dat  dit  nie  so  in-diê-oog-vallend  vir  die  reisiger 
kan  wees  nie.  Francis  Leguat  wat  in  1708  sy  reisver- 
bale  gepubliseer  het,  sê  : 

,,nog  die  Hottentotte  nog   enige  ander  nasie 

,,by  die  suid  punt  van  Afrika  is  absoluut  sonder 

,,regering  nie.M 

Ons  het  dus  skriítelike  beweringe  aan  albei  kante. 

Laat  ons  die  aparte  feite  wat  met  die  saak  te  doen  het, 

ondersoek  en  sien  wat  ons  daaruit  kan  aflei.     Lichten- 

stein,  sowat  'n  honderd  jaar  na  Leguat  skrywe  : 

,,daar  is  maar  min  verkeer  tussen  die  aparte 

,,groepies;  huile  werk  selde  saam,  as  dit  nie  in  'n 

,,groot   onderneming   is    waarvoor    die    verenigde 

,,krag  van  'n  groot  getal  geëis  word  nie.,, 

Starrman,  'n  twintig  jaar  vantevore,  herhaal  wat  'n 

trekboer  vir  hom  gesê  het,  naamlik  dat,  van  die  Blanke 

met  ywer  die  Boesman  begin  uitroei  het  by  Bruintjies- 

hoogte,   het  dié  hul  aantal  vermeerder.     Dit  steun  wat 

Lichtenstein  vertel,  en  wat  Lichtenstein  gesê  het,  bewys 

wel  die  bestaan  van  'n  organisasie  wat  die  mense  in  geval 

van  nood  bymekaar  kon  roep,   en  dit  weer  veronderstel 

'n  hoof,  d.w.s.  'n  regering  hoe  swak  of  vaag  ook  al  ver- 

geleke  met  ons  stelsels.     Die  skrywer  is  dus  geneig  om 

aan  te  neem  wrat  Stow  sê. 

Hy  skrywe  dat  'n  Boesman  hom  vertel  het  dat  die 
ou  Boesmans  in  seker  gróot  stamme  verdeel  is  onder  een 
groot  hoof  wat  een  stuk  grond  had  (jagterrein),  taamlik 

goed  afgebaken.  Die  stamme  is  clan  verder  verdeel  en 
onder  onderhoofde  geplaas  wat  elkeen  byna  onbeperkte 
magte  had.  Maar  in  tye  van  gevaar  het  hul  altoos  weer 
rondom  die  groot  Kaptein  vergader.  Hulle  was  baie 
getrou. 

As  Stow  verder  reg  is  in  sy  bew7ering  dat  die  Tam- 
boekies  bestaan  uit  Boesmans  en  'n  deel  van  die  Abatem- 
boe  wat  by  Boesmans  beskerming  teen  hul  vyande  na  'n 
burgeroorlog  kom  soek  het,  dan  is  die  bestaan  van  'n 
organisasie  absoluut  bewys,  want  'n  Bantoe-stam,  al  is 
dit  verslaan,  kon  onmoontlik  'n  veiligheidsoord  by  twTee 
of  drie  loshangende  ,,huisgesinne  "  van  Boesmans  gevind 
het 

OPYOEDSNG.  By  die  studie  van  'n  hoogbeskaafde  volk, 
is  dit  gebruiklik  om  saam  met  die  rege- 
ringsvorm  ook  die  opvoedingstelsel  te  ondersoek.  Hier 
is  daar  maar  min  te  vertel.  Die  kleintjie  word  gebore  en 
dit  duur  miskien  twee  en  'n  half  jaar  voor  hy  gespeen  is. 
Intussen  het  hy  al  begin  ronddwaal  en  saadjies  en  bolle 
begin  toets.  Soos  die  kinders  van  ander  rasse  moet  hulle 
maar  altoos  klaar  staan  om  te  doen  wat  die  ouers  sê. 
'Soggens  na  'n  fuif,  as  die  ouderlike  tong  droog  uit- 
hang  van  die  katsenjammer,  moet  die  kleintjies  opstaan 
en  water  haal — vader  en  moeder  het  mos  nog  nie  uit- 
gerus  nie.  Daar  was  nie  kweperlat  in  daardie  dae  nie, 
maar  wat  ook  al  die  surrogaat  was,  dit  was  doeltreffend; 
alhoewel  daar  ook  'n  ander  middel  was  om  die  Boes- 
mannetjies  soet  te  hou,  naamlik  deur  Paaiboelies  waar- 
van  ons  ook  hoor.  Verder  was  die  speel  van  die  kinders 
maar  die  werk  van  die  ouers  verklein.  Mejuffrou  Bleek 
vertel  die  skrywer  ,dat  die  ou  Boesmans  klein  pyle  en 
boë  vir  hulle  seuns  gegee  het,  en  \goin-  \goins  vir  die 
dogters.  In  die  Kaapstadse  museum  is  daar  klein  'kibies 
wat  volgens  Dr.  Peringuey  speelgoed  is.  As  dit  so  is, 
styg  die  Boesman  as  vader  hoër  in  die  agting  van  die 
skrywer.  Watter  ouer  sal  vandag  'n  'Kibie  vir  sy  kind 
maak  ?  Dat  die  seuns  met  hul  vaders  uitgegaan  het  om 
te  jag,  en  so  kennis  opgedoen  het  van  diere  en  wind  en 

spoor,  kan  die  skrywer  nie  bewys  nie;  maar  dit  is  ver- 
moedelik.  Dat  hul  in  skyngevegte  geleer  skiet  het,  weet 
ons.  Twee  seuns  (of  mans)  met  egte  gifpyle  bewapen, 
skiet  in  dié  gevegte  op  mekaar  so  vinnig  as  hul  kan,  en 
elkeen  probeer  om  te  koes  sodat  die  ander  se  pyl  hom  nie 
raak  nie. 

In  verband  met  die  opvoeding  van  die  kinders  is  die 
volgende  verhaaltjie  te  kostelik  om  uit  te  laat.  Een  van 
Dr.  Lloyd  haar  klein  Boesmannetjies  was  'n  bietjie  on- 
manierlik.  Dit  het  die  ander  Boesmans  soseer  vererg 
dat  hulle  na  die  Dokter  gaan  om  beleef  verskoning  vir 
die  kind  te  vra,  want,  sê  hulle,  haar  ouers  is  dood  toe  sy 
nog  'n  babetjie  was,  en  sy  is  by  blankes  groot  geword  ! 

PERSOGNLBKE  Was  die  Boesman  ernstig  toe  hulle  dit 
NAME.  kom  sê,  is  die  storie  pragtig;  het  hulle 

dit  vir  'n  grap  bedoel,  is  dit  nog  mooier. 
En  daar  is  mense  wat  wil  beweer  dat  'n  man  wat  soiets 
kon  sê,  nie  eers  sy  kind  'n  naam  kon  gee  nie.  Daar  is 
mos  baie  skrywers  wat  weet  te  vertel  dat  die  Boesmans 
nie  name  gehad  het  nie.  Dit  is  nie  nodig  om  die  be- 
wering  ernstig  te  weerspreek  nie,  ons  weet  dat  hul  name 
had,  maar  daar  moet  darem  'n  rede  wees  waarom  so  'n 
storie  begin  het,  en  die  skrywer  meen  dat  hy  die  rede 
ontdek  het.  Ons  moet  weer  Campbell  raadpleeg — die 
arme  sendeling  wat  die  inboorling  in  die  algemeen  en 
•die  Boesman  in  besonder  nie  kon  verstaan  nie,  maar 
wat  tog  deur  die  snaakse  kaskenade  wat  hy  met  die 
Boesman  aanvang,  so  'n  helder  lig  op  die  vraagstuk  werp. 
Campbell  skrywe  : 

,,It  was  some  time  before  I  could  even  learn 
,,what  was  the  captain's  name.  They  consulted 
,,together  three  or  four  minutes  laughing  several 
,,times.  The  captain  appeared  to  be  requesting 
,,his  wife  to  help  him,  either  to  recollect,  or  to 
,,decide  what  was  his  proper  name.  At  length... 
,,he  said  his  name  was  Hoakay " 

Onder  baie  inboorlinge  word  dit  nie  toegelaat  om  'n 
man  se  naam  te  noem  nie-     Onder  seker  Bantoe-stamme 

was  dit  nie  eers  toegelaat  om  enige  lettergreep  te  gebruik 
wat  voorkom  in  die  naam  van  die  kaptein  nie,  en  as  'n 
gevolg,  by  elke  verandering  in  die  kapteinskap,  moet 
'n  nuwe  klomp  woorde  opgemaak  word.  Dit  is  die  werk 
van  die  vrouens  en  dié  gewoonte  heet  die  Hlonipa.  Die 
skrywer  het  nog  nie  bewys  gevind  dat  daar  ook  so  'n 
taboe  onder  die  Boesmans  bestaan  het  nie,  met  uitsonde- 
ring  van  die  verhaal  van  die  seun  wat  bal-bal  met  die 
Wind  gespeel  het,  en  een.of  twee  ander  verhale  van  die- 
selfde  soort;  maar  tog  sou  die  bestaan  van  die  gewoonte 
of  bygeloof  heelwat  feite  verklaar. 

i 
VERHOUDING  Onlangs    is    deur    een    van    ons 

TUSSEN  BOESMANS  Afrikaanse  staatsmanne  die  be- 
EN  HUL  BURE  ginsel  neergelê  dat  wat  die  ander 

rasse  van  jou  dink,  byna  net  so 
belangryk  is  as  wat  jy  self  is.  Sonder  om  dié  teks  te 
bespreek,  kan  ons  daarvan  gebruik  maak  as  'n  inleiding 
om  vir  die  volgende  indeling  van  ons  onderwerp  te  dien  : 
Wat  was  die  verhouding  tussen  die  Boesmans  en  hul 
bure  ?     Wat  het  hul  van  rnekaar  gedink  ? 

Die  Boesman  het  die  Blanke  beskou  as  'n  gevaarlike, 
magtige,  wrede  vyand  wat  sy  land  wou  steel,  en  hom  'n 
slaaf  maak,  of  vermoor.  Die  Blanke,  soos  ons  alreeds 
gesien  het,  het  hom  aangesien  vir  iets  wat  nie  heelte- 
mal  mens  is  nie,  'n  vuil,  lastige  pes  wat  nie  vir  hom 
wou  kom  werk  nie,  maar  gedurig  sy  vee  wou  steel.  Die' 
ander  inboorlinge  het  almal  die  Boesman  geminag — soos 
die  Blanke  het  hulle  ook  gemeen  dat  die  Boesman  nie 
mens  is  nie,  en  dit  is  duidelik  te  bespeur  in  hul  ,,folklore,, 
en  hul  bygelofies,  Renshaw  byvoorbeeld  in  182 1  vertel 
dat  onder  die  Kaffers  'n  mens  eers  'n  leeu  of  'n  Boes- 
man  moet  gedood  het  voordat  hy  seker  poste  kan  be- 
klee,  terwyl  die  folklore  praat  van  die  eerste  man  wat 
gekom  het  toe  daar  maar  net  Boesmans  en  diere  op  die 
aarde  was.  Die  name  wat  die  meeste  Bantoe-stamme 
vir  die  Boesman  het  is  Abatwa  of  Abatua — d.w.s.  dwer- 
gies.  Ook  tref  ons  die  woord  Wak-Wak — d.w.s.  die 
mense    wat    soos    bobejane    praat    (vergelyk    Barbatos). 

Fig\   XI. 
BOESMANS-TEKENS.    • 

a.    van    grot    boomkwekery    Ladybrand ;    b.    en    e.,    van    plaas 
Brigfhtside,    Ladybrand,    nagemaak    deur    die    skrywer.        Die 
ander  is  uit  verskillende  g-epubliseerde  werke. 
Si»en  bds.  73. 

Die  Sesoetoe-woord  het  ons  alreeds  gehad — Baroa,  díe 
mense  van  die  Suide.  Die  Soeloe-name  beteken  olifant- 
jagters  en  aardmannetjies,  maar  saam  met  die  minagting 
bestaan  daar  ook  'n  vrees  vir  die  geheimsinnige  dwergies 
wat  hulle  nie  heeltemal  kan  verstaan  nie.  By  water- 
wys,  en  vutirmaak  met  die  vuurstokkies,  kan  die  Bantoe 
nie  met  die  Boesman  konkureer  nie.  So  ook  met  die 
gífpyle;  die  Bantoe  probeer  ook  gif  maak,  maar  het  nooit 
dieselfde  vertroue  in  sy  eie  preparaat  nie,  sê  Fritsch, 
terwyl  Lichtenstein  se  Betjoeanas  die  gifpyle  van  Boes- 
mans  wat  hulle  optel,  bêre-  Soos  ons  alreeds  gesien  het, 
het  hulle  kaptein  ook  eenkeer  'n  Boesman-dokter  geraad- 
pleeg.  As  die  slot  van  hierdie  indeling  kom  goed  te  pas 
'n  vertaling  van  die  inleiding  tot  'n  artiekel  oor  Boesman- 
skilderye  deur  Rev.  T.  W.  Green.     Hy  sê  : 

,,Die  naam  waaronder  die  skilderye  onder  die 
5,Kaffers  gaan  is  o  datiwe  ba  Batwa — ,Skeppinge 
„van  die  Batwa  (Boesmans).  Dit  is  merkwaardig 
?,dat  die  voorsetsel  o  persoonlik  is,  en  neem  aan 
,,die  persoonlike  vorm  van  die  twede  naamval  van 
9,die  woordjie  ba  (van)  :  asof  die  inboorling  se  gees 
,,deur  bewondering  of  eerbied  aangetas  is." 

DAPPER-  En  daar  het  rede  bestaan  vir  die  eerbied,  nie 
HEID.  alleen  vir  hulle  kuns  nie,   maar  ook  vir  die 

dapperheid  van  die  klein  mensies  wat  so  dapper  was  dat 
oorlogvoerende  Bantoe-stamme  Boesmans  gebruik  het  in 
die  voorfront  van  die  geveg. 

Vir  dapperheid  en  vryheidsliefde  is  die  Boesman  nog 
nooit  oortref  deur  enige  ander  nasie  nie.  Die  punte  kan 
miskieri  die  beste  duidelik  gemaak  word  deur  stories  en 
uittreksels  uit  die  geskiedenis  van  die  Boesmans  in  die 
laaste  jare  van  hulle  eensydige  stryd  vir  hul  land  en  hul 
vtyheid.  Maar  voordat  die  verhale  voorgelê  word,  om 
diegene  stil  te  maak  wat  miskien  sal  beweer  dat  dit  nie 
skone  dapperheid  was  nie,  moet  dit  geboekstaaf  word  dat 
Boesmans  al  uit  louter  mensliewendheid  hul  lewe  in  pand 
gestel  het  om  Kaffers  te  red — ja  om  selfs  'n  jong  hondjie 
te  red. 

In  die  volgende  storie  is  dit  nie  alleen  die  dapper- 
heid  maar  die  brutale  humor  van  die  Boesman  wat  jou 
tref .     Campbell  praat  weer  : 

,,'n  Groot  span  Boesmans  het  'n  rukkie  ge- 

,,lede  na  ou  Lattakoo  gegaan  en  in  die  helder  mid- 

,,dag  'n  klompie  vee  in  gesig  van  die  dorp  gebuit. 

,,Die  inwoners,   om  rede  'n  pak  wat  hul  onlangs 

,,van  die  Boesmans  ontvang  het,   was  so  bevrees, 

,,dat  hul  geweier  het  om  hul  op  te  volg.    Dié  bang- 

,,broekigheid  het   die   Boesmans  so   aangemoedig, 

,,dat  hul  na  die  grens  van  die  dorp  kom  en  potte 

.^eis  om  die  vleis  van  die  buitgemaakte  diere  in 

,,te  kook." 

'Om  die  dapperheid  van  die  Boesman  te  bewys,  kan 

daar  baie  gevalle  aangehaal  word,  maar  vir  ons  doel  is 

dit   genoeg   om   te   vertel   hoe   die   Boesmans   leeus   jag. 

Hulle  wag  tot  die  leeu  hom  dik  gevreet  het  en  rustig 

slaap,  dan  bekruip  hulle  hom,  en  party  van  die  jagters, 

want  hulle  gaan   nie  alleen  nie,   skiet   hom,    terwyl   die 

ander  'n  groot  karos  om  sy  kop  woel  sodat  hy  hul  nie 

kan   verslind  voor   die  gif   werk  nie.     Mense  wat   hart- 

kwaal  het,  behoort  so  'n  jag  nie  by  te  woon  nie  ! 

Op  Bainsvlei,  naby  Bloemfontein,  het  die  ou  Mnr. 
Bain  baie  leeus  geskiet.  Hy  het  'n  heel  klompie  mak 
Boesmans  ook  op  sy  plaas  gehad  wat  hy  daar  vir  sy 
plesier  aangehou  het,  en  as  daar  'n  leeu  moet  geskiet 
word,  gaan  hy  op  'n  plek  voorlê  en  hulle,  ongewapend, 
moet  die  leeu  gaan  lok  van  sy  lêplek,  tot  waar  die  baas 
voorlê.     Fritseh  vertel  dié  storie  vir  die  waarheid*. 

VRYHEIDS-  Theal  prys  ,,the  intense  love  of  liberty  "  van 
LIEFDE.  die  Boesman;  Fritsch,  ,,diese  Freiheitsliebe,> 
maar  Stow  gee  vir  ons  'n  skets  wat  hy  van 
Dr.  Rubidge,  wat  blykbaar  self  teenwoordig  was,  ge- 
hoor  het.  Dit  het  geen  verder  aanmerking  of  aanvulling 
nodig  nie  : 


^Onder  Stow  se  tekeninge  is  daar  een  wat  bewys  dat  die 
storie  wraar  is. 

,, Nadat  hulle  seker  skade  teweeg  gebring 

,,het,  is  die  stammetjie  omsingel  deur  'n  kom- 
,jmando  wat  hul  nagevolg  het,  en  daarin  geslaag 
,,het  om  hul  af  te  sny  tussen  die  rotse  van  'n  oor- 
,,hangende  punt  bo  'n  steil  afgrond.  Hier  vir  die 
,,íaaste  keer  het  dié  Boesmans  gestaan  om  slag  te 
,,lewer.  Hulle  onversadigde  vyande  dreig  aan  die 
,,een  kant,  aan  die  ander  lê  die  afgrond  wrat  alle 
,,moontlike  hoop  van  ontsnapping  belet.  'n  Bloe- 
,,dige  maar  hopelose  stryd  vir  die  lewe  begin — een 
„na  die  ander  val  hul  voor  die  koeël-reen  wat  hul 
,,teenstanders  op  hul  uitgiet.  Die  gesneuwelde  en 
,^sterwende  lê  opgehoop  op  die  skrikwekkende 
,,krans;  veel,  met  hulle  laaste  worsteling  met  die 
,,pyn,  rol  en  val  tussen  die  omliggende  punte  en 
,,splete.  Maar  weerstand  bied  hul  nog,  en  be- 
,,swyk  een  na  die  ander  tot  alleen  een  enkele 
,,oorbly. 

,,En  tog,  met  die  bloedige  hoop  dooies  om 
,,hom,  en  die  verbryselde  lyke  van  sy  kamerade 
,,op  die  rotspunte  onder  hom,  het  hy  net  so  onbe- 
„vrees  daar  uitgesien  as  toe  hy  deur  die  ganse 
,,genootskap  van  s}r  dapper  broederkrygers  om- 
,;ring  wras.  Op  die  uiterste  punt  van  die  oorhan- 
,,gende  rotse  neem  hy  sy  posiesie  in;  daar,  met 
,,'n  afgrond  van  sowat  tweehonderd  voet  aan  ieder 
,,sy  van  hom  waar  geen  man  hom  sou  durf  volg 
,,nie,  daag  hy  sy  vervolgers  uit.  Tussen  die 
,,koeëls  wat  soos  haelstene  om  hom  heen  slaan^ 
,,het  dit  gelyk  as  of  hy  met  paljas  betoor  is,  cn 
,,met  nimmer  feilende  hand  los  hy  pyl  na  pyl  op 
,,sy  vyande  waar  en  wanneer  een  van  hulle  on- 
,,versigtig  hom  ontskuil. 

,,Die  snaar  van  sy  boog  lê  al  teen  sy  laaste 
„pyl;  'n  gees  van  medelyde  trek  blykbaar  oor 
,,die  venynige  vyandelike  skaar  w7at  hom  van  alle 
,,kante  bedreig;  hulle  roep  na  hom  dat  sy  lewe  sal 
,,gespaar  word  as  hy  hom  oorgee.  Met  minagting 
5,skiet  hy   sy  laaste   pyl  op   die   spreker  met   dié 

Figr.  XII. 

Gegrraveerde  Olifant,   na  'n   skets  van  die  skrywer.     Die  rots 
rnet  die  kunswerk  daarop  is  in  die  Museum,  Kaapstad, 

Sien  bds.  74. 

,,woorde  :  /n  Opperhoof  weet  wel  hoe  om  te 
,,sterwe,  maar  nooit  om  oor  te  gee  aan  die  ras 
,,wTat  hom  uitgebuit  het  nie  V  Toe  met  'n  wilde 
,,kreet  van  minagting  draai  hy  om,  en  spring  daar 
,,onbevrees  die  steil  afgrond  af  waar  hy,  op  die 
,,rotse  vermorseld,  sy  dood  ontmoet.  So  het  ver- 
,,gaan  met  onverskrokke  moed  die  laaste  van  sy 
,,stam,  en  met  hom  verdwyn  sy  stam  ook  uit  die 
,,geskiedenis  van  Suid-Afrika.,> 

EERLIKHEID  Dapperheid  en  vryheidslief de  bewon- 

EN  HOFLIKHEID.  der  ons,  maar  dit  het  vir  ons  nog 
meer  waarde  wanneer  dit  gepaard 
gaan  met  'n  gevoel  van  eer  en  eerlikheid — en  dit  het 
die  Boesman  gehad.  Hierdie  punt  het  ons  al  vroeër  aan- 
geraak,  maar  die  getrouheid  aan  hul  vriende  moet  bok 
beskrywe  word.  Van  sy  baas  sou  hy  byvoorbeeld  nooit 
steel  nie.  Sy  baas  sou  hy  nooit  namaak  nie,  alhoewel 
hy  die  dramatiese  kuns  goed  verstaan  het,  en  baie  lief 
was  om  dit  te  beoefen.  Alles  van  sy  baas  wat  verlore 
raak,  bring  hy  vir  sy  baas  terug  as  hy  dit  opteL  Mejuf- 
frou  Bleek  vertel  hoe  daar  twee  Boesman-kwaaddoen^rs, 
wTie  se  tyd  op  die  breekwater  om  was,  by  Dr,  Bleek  vir 
kos  ens.,  aankom.  Hulle  is  vriendelik  onthaal,  en  na 
'n  dag  of  twee  sou  hulle  hulle  reis  voortset,  Die  aand 
voor  hulle  vertrek,  groet  hulle  mooi  vir  die  Blankes  en 
kry  hul  padkos,  wrant  hulle  sou  douvoordag  vertrek. 
Die  volgende  dag  toe  die  mense  opstaan,  is  die  tuin  van 
alle  blare  skoon  gevee — 'n  teken  van  dankbaarheid  wat 
'n  arm  witman  nie  beter  kon  bedink  het  nie.  Dit  was 
hulle  erekode  :   ,,getrouheid  aan  jou  vriende  P? 

GEDULD.  gn  getrouheid  ook  aan  die  werk  wat  begin 
is.  Wat  die  Boesman  aanvaarr  gaan  hy  mee 
entuit.  Geduld  het  die  Boesman  in  oorvloed  gehad.  Die 
'kibie,  en  die  vanggate  is  daarvan  genoeg  getuienis,  maar 
daar  is  baie  feite  wat  almal  'n  bewys  lêwer  van  dié 
deug.  Geduld  en  ywer  het  die  Boesman  uitgeoefen — 
die  lui  niksnuts  soos  ons  te  lief  is  om  hom  te  beskrywe  ! 


PLAAT  A. 
Ou  ratsskilderinge  van  Aïtamira.  na  Abbe  Breuil. 

*n  Man  wat  'n  haas  of  'n  springbok  kan  inja,  is  nie  lui 
nie  !  In  die  warm  son  ja  hulle  die  wild  tot  een  van 
die  twee  flou  val.  'n  Muil,  sê  hulle,  kan  jy  nie  dood- 
werk  nie,  want  hy  besit  nie  moed  of  trotsheid  nie,  maar 
'n  perd  kan  jy  aanja  tot  hy  in  die  tuie  doodval.  En  die 
Boesman  dryf  homself  tot  hy  inmekaarsak,  en  as  sy 
maters  hom  nie  kom  help  nie,  sal  hy  daar  sterwe. 

Sy  brein  is  maar  klein,  maar  sy  lyf  ook;  en  sy  brein, 
sy  wilskrag  hou  hom  gespanne  as  hy  opgewonde  raak. 
Met  hom,  soos  met  ons  kunstenare  vandag,  word  'n  werk 
wat  bégin,  en  afgewerk  kan  word,  met  ywer  gepak,  en 
klaargemaak;  maar  die  nimmereindigende  dagelikse  klein 
werkies  wat  die  siel  van  'n  kunstenaar  breek,  kon  die 
Boesman  ook  nie  baasraak  nie,  en  daarvandaan  die  feit 
dat  hul  nie  verder  ontwikkel  het  nie.  Brein,  nieteen- 
staande  wat  baie  skrywers  sê,  had  hulle  bepaald.  Dink 
maar  byvoorbeeld  aan  hulle  ontwikkeling  in  hulle  jag- 
metodes  ens.,  wat  hulle  hier  in  Suidafrika  moes  uitge- 
werk  het,  afgesien  van  die  kennis  wat  hulle  uit  die 
JNoorde  saamgebring   het.     Ook   iewer  die   Boesman   be- 

wys   van   sy   vermoë   deur   die   gemaklike   wyse 
TAAL.    waarop   hy   tale  aanleer.        Verskillende   outori- 

teite  maak  spesiaal  melding  hiervan,  en  een  ver- 
tel  van  'n  Boesman  wat  buiten  en  behalwe  sy  eie  taal 
vlot  Afrikaans  praat,  meer  Engels  ken  as  baie  Boere, 
en  sowat  ses  ander  Hottentot-  en  Bantoe-tale  magtig  is 
Om  hierdie  puïit  te  bespreek,  sal  ons  'n  bietjie  te  ver 
van  ons  onderwerp  aflei.  Ook  die  bespreking  van  hul 
taal  is  buiten  die  bevoegdheid  van  die  skrywer.  Alle  Afri- 
kaners  weet  dat  Boesman-taal,  saam  met  Hottentot-  en 
een  of  twee  Bantoe-tale  die  klappers  besit,  maar  dat 
die  Boesman  taal  meer  het  as  die  ander.  Die  klappers 
is  moeilik  vir  die  Blanke  om  uit  te  spreek,  ja  selfs  om 
die  aparte  klappers  vanmekaar  te  onderskei,  en  die  mo- 
derne  uitvindsel  die  praatmasien,  probeer  nie  eers  om 
die  klappers  weer  te  gee  nie  !  Mejuffrou  Doris  Bleek, 
een  van  die  weinige  Blankes  wat  vandag  nog  kennis  het 
van  die  Boesman-taal,  het  die  skrywer  'n  paar  feite  mee- 
gedeel;  onder  ander,  ook  wat  aantoon  hoe  die  Boesman 


aggee  op  die  gang  van  'n  mens,  vertel  sy  dat  die  Boes- 
man  byna  tweemaal  soveel  werkwoorde  het  vir  verskil- 
lende  maniere  van  loop,  kruip,  slinger  ens. 

Maar  terwyl  ons  die  behandeling  van  die  onderwerp 
van  taal  moet  oorlaat  aan  die  taalkundiges,  is  daar  een 
metode  van  gedagtewisseling  wat  die  Boesman  gebruik 
het,  wat  ons  wel  hier  kan  bespreek,  naamlik  die  sein- 
taal.  Dit  is  te  verwag  dat  die  Boesman  'n  seintaal  had. 
Alle  nasies  of  klasse  wat  met  mekaar  wil  gesels  waar 
daar  te  groot  geraas  is,  of  waar  daar  nie  mag  gepraat 
word  nie,  het  so  iets.  Die  skooljong,  die  arbeiders  in 
seker  fabrieke,  die  spoorwegwerkers  ens.,  het  almal  hul 
eie  seintaal.  Die  bewoner  van  „flats "  in  Napels  kan 
lang  besigheidsgesprekke  met  die  groentesmouse  onder  in 
die  straat  voer  sonder  om  'n  woord  uit  te  spreek.  Die 
Grieke  kon  met  gebare  feitlik  enige  getal  merk  of  weer- 
gee.  En  wat  vind  ons  in  die  geval  van  die  Boesman? 
Ongelukkig  maar  min  besonderhede.  Stow  vertel  dat 
hulle  voor  'n  strooptog  die  hele  aanval  in  al  sy  besonder- 
hede  bespreek,  en  alle  moontlike  uitslae  bedink  en  'n 
kode  van  seine  uitwerk  om  mekaar  bekend  te  maak  met 
die  loop  van  sake  gedurende  die  aanval.  As  dit  so  is, 
moet  ons  verwag  dat  vir  eenvoudigheid  hulle,  sover 
moontlik,  gedurig  dieselfde  seine  gebruik  het,  en  so  'n 
seintaal  ontwikkel  het.  Campbell  en  'n  paar  ander 
skrywers  vertel  vir  ons  van  enkele  gebare.  Bleek  en 
Lloyd  vertel  dat  as  *n  man  by  'n  jag  flouval,  hy  stof 
opgooi  as  'n  teken  dat  hy  hulp  nodig  het.  Campbell 
vertel  ook  hoe  hulle  (d.w.s.  onbekende  wilde  Boesmans) 
nog  een  aand  met  vuurseine  hom  op  die  regte  pad  na 
water  gehelp  het.  Vergelyk  ook  die  volgende  twee  uit- 
treksels,  een  byna  'n  eeu  en  'n  kwart  oud  van  Lichten- 
stein,  dat  ander  nog  geen  ses  maande  gelede  nie  deur 
Reuter  uit  S.W.  Afrika  gesein  : 

,,Die  Bosjesmanne  het  'n  onafgebroke  kommu- 
,,nikasie  met  mekaar,  so  goed,  dat  hulle  alles  weet 
,,wat  in  die  land  aangaan,  nie  alleen  gouer  nie; 
,,maar  meer  akkuraat  as  enige  ander  nasie.  Indi- 
,,widuele  Bosjesmanne,  sê  hulle  (d.w.s.  die  Betjoe- 

,,anas)  kom  ongewapend  en  alleen  na  hulle  (Betjoe- 
,,ana)  veewagters  en  smeek  om  kos^  in  terug- 
,,betaling  waarvoor  hulle  meedeel  enige  nuus  wat 
^hulle  van  wis.M 

Die  twede  uittreksel  is  uit  een  van  Reuter  se  tele- 
gramme  oor  die  geval  van  'n  seker  patrollie  onder  Kapt. 
Swemmer  wat  160  myl  van  Grootfontein  al  hul  kamele 
en  al  hul  water  buiten  een  kameel  en  een  bottel  water 
kwytgeraak  het. 

,,Toe  kom  een  van  die  geheimsinnige  gebeur- 
,,tenisse  wat  in  die  wilde  Afrika  gebeur.  Op  een 
,,of  ander  wyse  stuur  die  Boesmans  die  boodskap 
,,aan  dat  Kapt.  Swemmer  deur  leeus  aangeval  is, 
,,en  met  een  kameel  aankom  en  water  nodig  het. 
,,Die  Boesmans  op  die  grens  van  Grootfontein  ont- 
,,vang  die  boodskap,  en  deel  dit  met  die  beamptes 

,,by  Grootfontein  mee Hoe  die  nuus  vervoer 

,,is,  bly  onbekend.  Boesman-bodes  mag  miskien 
,,die  moeite  gedaan  het  om  dit  na  Grootfontein  te 
,,bring.  Dit,  dink  die  mense  is  nie  baie  waarskyn- 
,,lik  nie,  en  die  ou  Blanke-inwoners  glo  liewer  dat 
,,die  Boesman  die  groot  primitiewe  gawe  van  tele- 
,,patie  besit." 

En  waaroor  gesels  die  Boesman  ?  Xatuurlik  oor 
sake  wrat  binne  of  naby  die  grense  van  sy  kennis  lê.  Die 
Jonkvrou  Augusta  Uitenhaag  de  Mist  het  in  1802  baie 
kortaf  die  kennis  van  die  Boesman  beskrywe.  ,,Hy  het 
kennis  van  niks,,,  skrywe  sy,  ,,as  van  gifpyle  en  vuur- 
maak.,,  Dit  is  egter  nie  so  nie,  en  buiten  en  behalwe 
sy  kennis  wat  ons  alreeds  ondersoek  het,  wil  die  skrywer 
'n  paar  feite  voorlê  in  verband  met  hulle  kennis  onder 
die  volgende  hoofde  :  aardkunde,  aardrykskunde,  reken- 
kunde,  dierkunde,  geneeskunde,  plantkunde,  sterrekunde, 
letterkunde,  digkuns,  toneelkuns,  danskuns,  musiekkuns, 
giaveerkuns  en  skilderkuns.  In  seker  van  genoemde  in- 
delinge  van  kennis,  is  hulle  vordering  groot  gewees,  ín 
ander  weer,  minder;  maar  afgesien  van  hulle  kunste,  was- 

hul  almelewe  prakties.  So  was  dit  ook 
AARDKUNDE    met    hul    kennis    van    aardkunde.       Die 

stowwe  wat  hulle  van  wis,  was  die  grond- 
stowwe  waaruit  hulle  hul  verf  gemaak  het,  waar- 
van  hul  hulle  pylkoppe  gemaak  het,  en  hulle  bore; 
maar  hulle  het  ook  geweet  wat  vandag  amper  'n 
verlore  kuns  is,  d.w.s.  hoe  om  die  vuurklip  te  slaan  om 
die  verskillende  werktuie  te  maak;  ook  wis  hul  waar  om 
vir  water  te  soek  en  dit  was  vir  hulle  altoos  al  te  mooi, 
wranneer  in  die  diens  van  die  Blanke,  om  met  hul  kennis 
te  pronk,  en  gou  water  te  vind  na  die  Bantoe  tevergeefs 
probeer  het. 

AARDRYKS-    As  deur  Aardrykskunde  verstaan  word  'n 
KUNDE.  kennis  van  waar  riviere    hulle    oorsprong 

het,  en  waarheen  hul  loop,  en  dergelyke 
dinge,  dan  het  die  Boesman  feitlik  geen  kennis  van 
aardrykskunde  gehad  nie.  Hulle  het  name  vir  riviere 
gehad,  en  ook  ander  plekke  soos  berge  en  fonteine  het 
name  gekry;  maar  in  die  vrugbare  dele  van  ons  land  het 
die  Boesman  nie  veel  gereis  nie,  en  dus  nie  veel  kennis 
van  die  land  as  'n  geheel  opgedoen  nie.  Boesmans  wat 
Campbell  mee  gepraat  het,  is  oud  gewTord  sonder  om  'n 
vyf-en-twintig  myl  van  huí  geboorteplaas  te  gaan.  Aíaar 
terwyl  soveel  dorpelinge  wat  vandag  met  hulle  kennis 
van  aardrykskunde  kan  spog,  op  die  veld  verdwaal,  ja, 
selfs  binne  tweehonderd  tree  van  hul  eie  woninge,  het 
die  Boesman  die  wonderlike  gawe  gehad  om  altyd  die 
regte  koers  huis  toe  te  ken,  al  neem  jy  vir  hom  hoe  ver, 
en  langs  watter  kronkelende  paaie  ook  al. 

REKENKUNDE.  in  rekenkunde  was  hulle  ook  swak. 
Hulle  het  name  gehad  vir  een,  twee,  en 
drie,  en  geen  hoër  getal  nie,  vertel  Mejuffrou  Bleek,  maar 
hulle  het  gesê  veel,  of  met  hulle  vingers  gewys  :  ,,so- 
veel  ,?  vir  getalle  tussen  drie  en  elf.  As  dit  verby  die 
tien  kom,  is  hulle  verlore,  en  sê  net  ,,seer  veel."  Mejuf- 
frou  Bleek  egter  sê  dat  sy  nog  nooit  'n  Boesman  gekry 
het  wat  nie  kon  tel  nie,  maar  dan  maak  hul  gebruik  van 
die  Afrikaanse  of  Engelse  of  Bantoe-telwoorde. 

Die  waarde  van  rekenkunde  word  eers  deur  'n  volk 
gevoel  as  hul  begin  handel,  of  voorsorg  vir  die  toekoms 
maak,  soos  byvoorbeeld  vir  die  winter  ens.  Die  Boes- 
mans,  soos  ons  al  gesien  het,  het  wel  'n  bietjie  handel 
gedrywTe,  maar  alhoewel  hulle  nou  en  dan  'n  bietjie  bil- 
tong  maak  of  miereiers  of  sprinkhane  braai  en  niaal,  duur 
dit  maar  'n  wTeek  of  twTee  voor  alles  weer  op  is.  Onder 
hierdie  omstandighede  is  daar  maar  min  ontwikkeling  in 
rekenkunde  te  verwag.  Tussen  hakkies  is  dit  miskien 
nodig  om  te  sê  dat  die  gebrek  aan  hoër  getalle  as  drie 
nie  beteken  dat  hul  nie  met  hoër  getalle  kon  werk  nie. 
Die  Indiërs  byvoorbeeld  het  twee  woorde  lakh  en  crore 
vir  getalle  wat  ons  nie  woorde  voor  het  nie,  maar  tog 
wrerk  ons  met  daardie  getalle  (d.w.s  honderdduisend  en 
tien  miljoen).  Die  Australiër  het  ook  maar  wToorde  vir 
een  en  twee;  maar  drie  is  vir  hulle  twee-een;  vier,  twee- 
twee;  nege,  twee-twee-twee-twee-een;  tien,  twee  hande; 
twaalf,  tweehande-twee;  twintig,  een  man;  en  drie-en- 
neentig,  byvoorbeeld,  tweeman-tweeman-tweehande-twee- 
een.  Stow  beweer  dat  die  Boesmans  op  dieselfde  manier 
tot  tien  getel  het. 

DIERKUNDE.    Maar  dit  was  in  dierkunde  dat  die  Boes- 

man  uitgeblink  het.  Dit  is  waar  dat  hy 
nie  'n  klassifikasie  van  die  diere  had  of  vir  hulle  lang 
Latynse  name  gegee  het  nie,  maar  h\T  het  hul  spore  ge- 
ken  en  gegraveer  op  rotse.  Hy  het  hulle  manier  en 
gewToontes  tot  op  'n  haar  geken,  en  gaan  ure  en  ure  van 
tevore  sy  posiesie  inneem  waar  hy  weet  dat  die  wild  op  'n 
seker  t^^d  sal  kom.  Die  gevalle  alreeds  gesiteer  met  die 
leeujag  bewys  byvoorbeeld  dat  hulle  die  leeu  se  gewoontes 
baie  goed  geken  het.  Ja,  en  daar  is  van  hulle  wat  be- 
weer  dat  hulle  die  taal  van  die  leeu  en  ander  diere  kan 
verstaan.  Moet  ons  die  bewering  as  verspot  verklaar? 
Nee  geensins.  Laat  ons  weer  hoor  wat  Campbeli  sê,  die 
man  wat  hier  in  ons  land  in  'n  wit-en-blou-gestreepte 
broek  rondgery  het  om  die  Boesmanmeide  die  alfabet  te 
leer.  Hy  sê  dat  'n  leeu  en  'n  volstruis  so  amper  die- 
selfde  geluid  maak  dat  hy  die  een  nie  uit  die  ander  kon 

onderskei  nie-  Dat  hulle  in  dieselfde  musikale  klas  kom, 
is  waar,  en  Boesman  folklore  bewys  dat  die  Boesman  dit 
ook  besef  het,  maar  geen  volstruisboer  sal  vir  'n  minuut 
twyfel  wanneer  hy  die  een  of  die  ander  hoor  nie.  Blind- 
doek  enige  boereseun,  en  plak  hom  by  'n  hoenderhok 
neer.  .  Van  wat  die  hoenders  daar  gesels  sal  hy  haar- 
fyn  kan  beskrywe  wat  onder  hul  daar  plaasvind.  Van  'n 
hond  se  blaf  kan  'n  mens  sê  wat  vir  wild  hy  gevind  het, 
en  kortom,  verstaan  ons  die  taal  van  die  diere  wat  ons 
rondom  ons  het.  Wat  die  Boesman  dus  bewreer  van  die 
dieretaal  is  heeltemal  geloofbaar.  Dat  hy  hul  gewoontes 
so  goed  ken  dat  hy  as  'n  dier  vermom,  tussen  hulle  kan 
ingaan,  bewys  ook  dat  hy  in  daardie  opsig  baie  meer 
kennis  had  as  ons  hedendaagse  dierkundiges.  Dit  is 
nou  nie  te  lank  gelede  nie  dat  Farve,  die  Franse  entomo- 
loog,  ontdek  het  waar  die  gif  op  die  hare  van  rispes  van- 
daan  kom.  Die  kortbeen-jagters  het  dit  al  lankal  geken, 
en  na  die  bron  daarvan  gegaan  om  pylgif  te  kry.  En  die 
wonderlikste  van  alles  is  nie  dat  hulle  die  en 
GENEES-  Gok  ander  gifte  ontdek  het  nie,  maar  dat  hulle 
KUNDE.  met  die  verskillende  teëgifte  wat  miskien  die 
grootste  deel  van  hulle  geneeskunde  uitgemaak 
het,  bekend  geraak  het.  Hulle  het  wel  ook  van  ander 
medisyne  af  geweet,  en  hul  dokters  het  kennis  gedra  van 
nog  meer;  maar,  soos  selfs  by  ons  moderne  dokters  in 
seker  mate  oogverblindery  uitgeoefen  word,  omdat  die 
mensdom  dit  wil  hê,  het  hulle  dokters  ook  getoor.  Wat 
nou  ook  weer  onlangs  gebeur  het,  bewys,  alhoewel  nie 
absoluut  nie,  dat  die  Boesman  medisyne  het.  Tien  Boes- 
mans  (Marsarwes)  is  op  'n  beskuldiging  van  moord,  ge- 
vang,  en  in  die  tronk  vir  tien  maande  opgesluit.  Toe,  na 
tien  maande  die  regering  besluit  het  om  nie  met  die  saak 
aan  te  gaan  nie,  was  daar  maar  vyf  oor  !  Die  ander  is 
intussen  gesterwe,  maar  die  oorblywende,  wat  darem 
ook  siek  was,  kom  dadelik  weer  reg  toe  hul  weer  by  hul 
wortels  kon  kom.  Van  hul  towermedisyne  soos  die  ge- 
kruiste  houtjies,  en  snye  oor  hul  liggaam,  is  dit  on- 
nodig  om  nou  hier  verder  oor  uit  te  brei.   Hul  genees- 

PLANT-  kunde,  as  'n  ware  kennis  apart  van  byge- 
KUNDE.  loof,  het  afgehang  van  hul  kennis  van  plant- 
kunde,  en  dit  soos  ander  kennis  van  hulle 
was  eg  prakties.  Van  bolle  en  blare  en  saad,  het  hulle 
geweet  wat  eetbaar  is,  wat  medisyne  is,  en  wat  gif  is — 
en  dié  vraag  bly  onbeantwoord  :  waar,  hoe,  en  wanneer 
het  hulle  die  belangryke  kennis  opgedaan?  Hulle  het 
STERRE-  nooit  plante  gekweek  nie,  nooit  geploeg  of 
KUNDE.  gesaai  nie,  en  dus  verwag  'n  mens  nie  dat 
hulle  die  jaar  in  jaargetye  sou  verdeel  nie, 
maar  hulle  het  'n  woord  vir  somer,  'n  ander  vir  winter, 
en  een  vir  lente  wat  beteken  vroeg-somer.  Mejuffrou 
Bleek  weet  egter  van  geen  woord  vir  herfs  nie.  Die  skry- 
wer  meen  dat  die  begin  van  ware  sterrekunde  in  die  land- 
bou  en  die  seevaart  lê,  en  dat  later  die  studie  weer  'n 
verder  stoot  gekry  het  deur  die  Bygeloof  wat  altoos 
met  die  sterre  gepaard  gegaan  het.  Ónder  die  Boesmans 
vind  ons  dus  ook  nie  'n  ware  kennis  van  sterrekunde 
met  kennis  van  die  reis  van  die  son  deur  die  konstella- 
sies  nie,  maar  'n  kennis  alleen  vari  seker  sterre  en  ster- 
regroepe.  Canopus,  een  van  die  groter  sterre,  en  Sirius 
het  hulle  ook  geken  en  aanbid  soos  alreeds  vermeld, 
maar  wat  interessant  is,  is  hulle  stories  oor  die  Hart 
van  die  Dageraad.  Uit  die  twede  Rapport  van  Dr.  Bleek 
oor  Boesman-Navorsinge,  aan  die  Kaapse  Parlement, 
1875.   kom  die  volgende  :  — 

"The  Tawn's  Heart'  (The  Star  Jupiter)  has  a 
"daughter  who  is  identified  with  some  neighbouring 
"star  preceding  Jupiter  (at  the  time  when  we 
('asked,  it  was  Regulus  or  Alpha-Leonis).  Her 
"name  is  the  <Dawns-Heart-child,  and  her  relation 
"to  her  father  is  somewhat  mysterious.  He  calls  her 
"  'my  heart*,  he  swallows  her,  then  walks  alone  as 
"the  only  Dawns-Heart  Star,  and,  when  she  is 
"grown  up,  he  spits  her  out  again.  She  then  her- 
*'self  becomes  another  (female)  Dawn's-Heart,  and 
"spits  out  another  Dawns-Iïeart-child  which  fol- 
íflows  the  male  and  female  Dawn,s-Heart.M 
Die  eerste  punt  wat  ons  hier  moet  opmerk,   is  dat 

Dr.  Bleek  nie  heeltenial  seker  is  watter  ster  met  die 
planeet  Jupiter  geassosieer  is  nie.  Die  tweede  punt  is  dat 
uit  die  verhaal  ons  moet  aanneem  dat  die  Hart  van  die 
Dageraad  en  sy  kind  en  kleinkind  hemelse  liggame  is 
wat  altoos  nab^y  mekaar  bly,  anders  sou  so'n  intieme 
verhpuding  nie  aan  hulle  toegeskrywe  word  nie.  Ten 
derde,  is  dit  vermoedelik,  dat  die  gebeurtenis  wat  be- 
skrywe  word  een  is  wat  hom  dikwels  herhaal,  anders 
sou  dit  nie  besonder  indruk  op  die  primitiewe  brein  ge- 
maak  het  nie. 

Dit  is  vir  die  skrywer  heeltemal  duidelik  dat  Dr- 
Bleek  nie  die  Boesman  verstaan  het  toe  laasgenoemde 
hom  die  ,,Hart  van  die  Dageraad"  in  die  hemel  probeer 
wys  het  nie. 

En  waarom  het  die  misverstand  ontstaan?  omdat 
die  Boesman  na  iets  wys  wat  die  Blanke  nie  met  sy  blote 
oog  kon  sien  nie  !  Die  cnigste  liggame  wat  met  Jupiter 
die  hemel  deurreis  is  sy  vyf  mane,  wat  eers  in  1610 
deur  Galileo  ontdek  is,  die  eerste  sterrekundige  ont- 
dekking  gedaan  nadat  hy  sy  verkyker  gemaak  het.     • 

Om  vSy  bewering  te  staaf,  dat  die  Boesman  twee  uit 
die  vyf  mane  geken  het,  en  dus  waarskynlik  lank  voor 
Galileo  hul  ontdek  het,  is  dit  nodig  vir  die  skrywer  om 
by  bowestaande  nog  die  volgende  by  te  voeg  uit  'n  boek 
oor  sterrekunde  deur  Dr.  Chas.  A.  Young,  Professor  in 
Sterrekunde  by  Princeton  Universiteit. 

"When  Jupiter  is  in  opposition,   the  fourth  sa- 

"tellite   is    sometimes    nearly    io^^   away    from    the 

^planet,    or    one-third   of   the   moon's  diameter;  and 

(íin  a  very  clear  air  (soos  byvoorbeeld  in  die  Karo) 

tfcan  be  seen  by  a  sharp  eye  without  telescopic  aid. 

4íThe   third,    though   larger,    never   goes   more   than 

"&    from    the    planet    and    it    is    perhaps    doubtful 

^whether  it  is  ever  seen  with  the  naked  eye  unless 

awhen  the  fourth   happens  to   be  close  beside  it.^ 

Hier  sien  ons  hoe  die  prosaïese  sterrekundige  pro- 

bleem  van  die  beweginge  van  Jupiter  se  mane  wat  ons 

soveel  hoofbrekens  op  die  Universiteit  veroorsaak  het,  in 

'n  digterlike  manier  deur  die  Boesman  behandel  is.    Dig- 


65 

terlik  is  ook  sy  beskrywing  van  die  oorsprong  van  die 
maan  dat  dit  'n  sandaal  is  wat  IKaggen  in  die  lng  ge- 
gooi  het.  Digterlik  omdat  hulle  altoos  praat  van  die 
raaan  wat  ioop  oor  die  hemel  en  die  skoen  vir  hulle  die 
stoflike  voorstelling  van  ^loop"  is.  Soveel  van  wat 
mn-rrcM  i ^-  hul  sê   en  doen  is   so   deurtrek      van 

PIGTtKUIK"  i-ii-i         i  ,  i-i  i 

HEID   EN  digterlikheid,    dat     n    mens    dikwels 

LET"*"ERKUNDE.  twyfel  of  die  volk  wat  sulke  won- 
derlike  werk  in  die  beeldende  kunste 
gelewer  het,  werklik  nie  meer  as  digters  moet  waardeer 
word  nie.  Alleen  die  ïnternasionale  medium  van  die 
eersgenoemde  kuns  sal  waarskynlik  altoos  die  skaal  aan 
sy  kant  aftrek,  dáar  die  oorgrootste  meerderheid  hul 
digkuns   alleen   deur   'n   tolk   kan  geniet. 

ïn  die  besit  van  die  skrywer  is  'n  stofiike  gedig 
— 'n  Boesman  gifpyl — die  snel  bode  met  'n  doodlike 
boodskap.  Vooraan,  op  die  kop  lê  die  slanggif  dik,  en 
agter  in  plaas  van  die  gewone  seningband,  is  5n  ringe- 
tjie  van  slangvel  aangekrimp.  'n  Stoflike  gediggie  wat 
die  slang  beskrywe.  'n  Toehoorder  mag  miskien  beswaar 
hê  dat  die  digterlikheid  net  in  die  verbeeldingskrag 
van  die  skrywer  sit,  maar  met  jou  studie  van  die  Boes- 
man  sien  'n  mens  soveel  van  dié  gees  dat  dit  nog  lank 
nie  onmolik  is  dat  die  pyl  so  afgewerk  het  nie.  Dit  is 
swaar  om  'n  gedig  aan  te  haal,  want  die  skrywer  moet 
ongelukkig  vertaal  van  'n  vertaiing.  Hier  volg  egter 
so  n  vertaling,  en  uit  dit  inleiding  blyk  dit  dat  die 
digter  'n  man  is  wat  deur  die  sendelinge  sou  beskrywe 
word  as  'n  man  w7at  in  die  diepste  ellende  van  onkunde 
verkeer,  en  tog  hoe  pragtig  is  sy  beskrywing  van  die 
leegheid  nou  dat  s\r  maat  nie  meer  b}T  hom  is  nie. 

,,Dit  is  'n  treurlied  deur  Gaattin  gesing  na  die 
,,dood  van  sy  vriend  die  towenaar  en  reenmaker 
,,  INuin  IKuiten  wat  aan  die  gevolge  van  'n  skot 
,,gesterwe  het  wat  hom  een  aand  getref  het  terwyl 
,,hy,  in  die  vorm  van  'n  leeu  rondloop-  (Hy  sê 
,,die  snaar  wat  daar  so  lief  in  die  blou  hemel  ge- 
,,sing  het  in  die  leeftyd  van  die  towenaar,  word 
,,nie  langer  gehoor  nie). 

DIE  GEBROKE  SNAAR. 

Dit  was  die  mense  die,  wat 
daardie  snaar  vir  my  gebreek  't. 

Daarom    ; 
word  die  plek  nou  s  o  \  ir  my ; 

daaroor.  -  &  °  '     r     3   '  <   ( 
Want  daardie  snaar  wras  wat  vir  my  gebreek  't. 

Dáarom 
voel  die  plek  nie  meer  vir  my 
soos  dit  hier  eers  gevoel  hetó 
daaroor. 
Want 
die  plek  voel  net  asof  dit  ope  voor  my  gebreek  het. 
die  plek  voel  net  asof  dit  ope  voor  my  staan 
omdat  die  snaar  vir  my  gebreek  het. 

Daarom 
is  die  plek  nie  aangenaam  vir  my- 
daaroor. 
'n  Volledige,  selfs  seei  uitgebreide  behandeling  van 
die  digkuns  en  letterkunde  van  die  Boesman  kan  onmo- 
lik  hier  'n  plek  kry,  maar  die  Filistyne  wat  nie  wil  glo 
in  die  digterlikheid  van  die  Boesman  nie,  moet  die  ge- 
diggie  aan  'n  nog  nie  ontluikte  blom  lees,  en  dit  ernstig 
probeer  verteer. 

Onder  Dr.  Bleek  se  ou  Boesmans  was  ene  IIKabbo, 
'n  oubandiet  wat  verantwoordelik  is  vir  een  \an  die 
mooiste  digterlike  prosastukke  wat  nog  in  ons  land  in 
enige  taal  saamgestel  is.  Dit  is  die  beoordeling  van  die 
skrywer,  en  hy  word  in  sy  opienie  gestaaf  deur  een  van 
ons  Afrikaanse  digters  wat  hoog  aangeskrewe  staan. 
_nMCr,      cm      Iti  die  Boesman-kultuur  gaan  toneelkuns 

TONEEL-tN  .  ° 

DANSKUNS.  me  saam  met  letterkunde  me,  maar 
maak  feitlik  met  danskuns  en  musiek 
een  geheel  uit.  Soos  my  toehoorders  sal  weet  is  die  Ban- 
toe-ekwiwalent  vir  die  Afrikaanse  vraag  :  ,,Wie  is  jy,  en 
waar  kom  jy  vandaan?,>  yn  vraag  wat  beteken  :  ,,wat 
dans  jy?"  (m.a.w.  wat  is  jou  jSÍboko'  of  jou  stam?)  Dit 
wys  op  die  feit,  dat  by  die  Bantoe  die  dans  'n  half-nasio- 
nale,  half-godsdienstige  betekenis  het.  Dat  dit  so  by  die 


PLAAT  B. 
Bo:   Ou  rotsskildering-e  in  Europa  na  Abbe  Breuil. 

Onder:    Boesmanskildering-e   van   Modderpoort,    O.V.  S.,    na    'n   skets 

van  die  skrvwer. 

Boesmans  was  is  vir  die  skrywer  nog  nie  duidelik  nie. 
Dat  iets  bowenatuurliks,  mense  straf  wat  te  kwaai  dans 
is  'n  vaste  geloof  by  hul.  Ook  is  daar  storie  van  'n  Godin 
en  haar  feë  wat  met  die  mense  dans;  en  in  seker  van 
hul  danse  is  daar  'n  tydelike  opheffing  van  die  streng 
sedewette,  iets  w7at  by  die  Bantoe  ook  in  seker  Godsdien- 
stige  seremonies  plaasvind.  Dit  is  wel  molik  dat  party 
van  die  danse,  soos  onder  baie  barbare  half  godsdienstig 
is;  maar  ander  danse  lyk  meer  op  'n  gevolg  van  'n  op- 
borreling  van  lewenslus  as  die  heuning  en  vleis  volop  is; 
terwyl  ander  weer  die  egte  tekens  van  toneelkuns  dra. 
Vir  die  grootste  gedeelte  van  hulle  danse  is  al  die 
dansers  of  die  meerderheid  vermom  soos  diere  wat  dan  ook 
die  gang  van  die  diere  namaak.  Die  danse  sal  ook  waar- 
skyniik  dien  as  'n  oefenskool  vir  die  jonger  jagters.  Die 
musiek  word  gewoonlik  deur  die  meide  verskaf,  maar 
nie  altoos  nie. 

MUSIEK.  Die  musiekinstrumente  yan  die  Boesmans  is 
die'Kopo,  'Jounr'Joum,  'Kangan,  en  'Goura 
wat  almal  op  die  boog  gebaseer  is.  Siedaar  'n  tema  vir 
ons  Afrikaanse  digters — om  te  beskrywe  die  mooiklin- 
kende  klank  van  die  singende  snaar  in  die  oor  van  die 
jagter  wat  weer  indring  in  sy  siel  as  hy  die  aand  by  die 
vuur  sit  en  sy  maters  vertel,  miskien  nog  in  versmaat, 
\an  sy  gelukkig  jagtog.  Onwillekeurig,  onbewus  gly  sy 
hand  na  sy  boog,  en  onwillekeurig  pluk-pluk  hy  aan  die 
snaar,  half  uit  bewondering  vir  die  klank,  en  half  omdat 
die  voel  van  die  snaar  en  die  klank  van  sy  noot  hom 
help  ora  die  jagtoneel  weer  voor  sy  oë  saam  te  stel. 

Hieruit  is  gebore  die  musiekinstrumnte  van  die 
Boesmans — 'n  stel  boë  wat  elkeen  'n  aparte  noot  weer- 
gee  of  5n  boog  met  drie  of  vier  snare;  snare  wat  opgeblaas 
word,  of  gepluk  of  geslaan  word,  en  miskien  ook  met  'n 
strykstok  aan  't  trille  gesit.  Vir  klankvergroting  is  'n 
die  1ater  instrumente  'n  skilpaddop  of  'n  kalbas  vasge- 
maak.  Buiten  die  snaarinstrumente  is  daar  die  fluitjie,  die 
rommelpot  of  tamboer,  en  die  Boesman-klokkies  gewees. 
Laasgenoemde  is  uit  gedroogde  springbok-ore  of  soiets 

gemaak  met  klippies  of  saadjies  daarin,  en  om  die  enkeis 
van  die  danseres  gedra. 

Verskillende  poginge  is  al  gemaak  om  die  Boesman- 
musiek  op  te  skrywe,  maar  deskundiges  sê  dat  dit  nie  met 
ons  note  molik  is  nie.  Musiekkenners  weet  dat  die  ag  note 
van  ons  Europese  toonleer  willekeurig  is,  en  buite  vir  die 
eerste  en  laaste  not'e  daar  geen  egte  wetenskaplike  rede 
vir  die  aanneming  van  so  'n  toonleer  bestaan  nie.  In  die 
musiek  van  ander  nasies,  dus,  tref  ons  dikwels  die  vaste 
bestaan  van  kwart-tone,  en  ander,  \ir  ons,  uitheemse 
dinge.  En  dit  is  nie  alleen  onder  minontwikkelde  musi- 
kante  nie;  selfs  die  Skotte  wat  lank  moes  musiek  gesr>eel 
het  voordat  hulle  die  wonderlike  en  wonderbare  doedel- 
sak  ontwikkel  het,  gee  bewys  (as  die  skrywer  hom  nie 
misgis  nie)  deur  hul  ouer  volksliedere,  van  die  bestaan 
van  'n  toonleer  met  maar  vyf  note  in  plaas  van  ons  ag. 
So  verskil  ook  die  Boesman  toonleer,  maar  die  skrvwer 
kan  nog  nie  beskrywe  presies  waar  die  verskil  lê  nie. 

Stow  beweer,  dat  die  Boesman  onder  al  die  inboor- 
linge  die  musikaalstë  aangelê  is.  Dit  is  moeilik  om  te 
bewys,  en  moeilik  om  te  glo3  nog  te  meer  as  'n  mens 
hulle  musiekinstrumente  vergelyk  met  die  van  die  Ban- 
toe;  maar  dat  die  digterlike  skilders  ook  besiel  is  met  'n 
musikale  gevoel  wat  tot  in  hul  murg  deurdring  het,  is 
duidelik  uit  die  storie  wat  Stow  ons  -vertel.  Dit  is  van 
twee  ou  Boesmans,  man  en  vrou  vir  wie  hy  sy  kopieë 
van  Boesman-skilderye  gewys  het. 

,,Eindelik  kom  ons  by  die  prente  van  ou  danse. 
,,Ou  'Kou'ke  roep  dadelik  uit,  ,dit,  a,  dit  was  'n 
,,pragdans,  dit  is  die  'Ko'Ku-curra  V  Dit,  sê  sy,  is 
,,uit  die  mode  geraak  toe  sy  nog  'n  dogter  was,  maar 
,,is  altoos  in  die  dae  van  haar  ouma  se  ouma  gedans. 
,,,Ek  ken  ,dit,  en  ken  die  lied.'  En  dadelik  met  haar 

,,kop  en  lyf  aan   't  roere,   begin  sy  sing" dan 

,,volg  die  musiek — ,,Terwyl  'Kou'ke  die  boonste 
,,reël  sing,  word  die  ou  man  nieer  en  meer  aange- 
,,roer,  en  hou  aan,  aan  haar  arm  pluk/terwyl  hy  her- 
,,haal  :  ,Moenie  !  Moenie  !'  Maar-sy  gaan  maar  deur; 
,,toe  hy  weer  vreeslik  treurig  sê,    .Moeiiie,  moenie, 

,,die  ou  liedere  sing  nie,  dit  maak  my  hart  te  wee- 
,,moedig',  maar  sy  wil  nie  luister  nie,  en  hou  aan 
,,selfs  met  meer  lewe  as  eers,  asof  die  herinneringe 
,,uit  die  verlede  haar  opgewonde  maak,  tot  eindelik 
,,die  ouman,  nie  meer  in  staat  om  sy  gemoed  te  be- 
,,dwing  nie,  uitbars  met  die  lied  van  die  twede 
,,reëi",  (d.w.s.  van  die  aangehaalde  musiek).  ,,Hul 
,,kyk  na  mekaar  en  was  uiters  gelukkig,  die  blik  van 
,,die#  vrou  was  asof  sy  wou  sê  ,A,  ek  dog  dit  sou 
,,jou  omhaal  !'  'n  Mens  het  nie  verwag  om  'n  ver- 
,,toning  van  sulke  egte  gevoel  te  vinde  onder  mense 
,,nie  wat  beskou  en  behandel  word  as  die  ontembare, 
,,venynige  ongediertes  wat  die  tot-die-dood-bestemde 
,,ras  kamte  is." 

Die  verhaal  van  Stow  vertel  ons  van  die  musikale 
ekstase  van  'n  seker  egpaar;  laat  ons  onder  die  folklore 
van  die  Boesmans  soek  na  iets  wat  ons  miskien  kan  ver- 
tel  van  wat  die  volk  dink  en  voel  oor  musiek  en  klanke. 
Ongelukkig  is  daar  tot  dusver  nog  so  min  gepubliseer, 
dat  dit  moeilik  is  om  so  'n  vraag  te  beantwoord,  maar 
van  wat  gepubliseer  is,  kry  ons  'n  verhaal  van  wat  feit- 
lik  'n  singwedstryd  is  f'n  Boesnian-Eistedfodd)  tussen 
die  volstruise  en  die  leeus  toe  hulle  nog  mans  was.  Ook 
leer  ons  uit  een  van  die  verhale,  dat  die  wToord  vir  be- 
wussyn  beteken  ,,dinksnare,,,  en  as  dié  stilstaan,  word 
die  persoon  bewusteloos.  Vergelyk  ook  die  gedig  van  die 
gebroke  snaar  wat  eers  die  singer  se  heelal  met  soetklin- 
kende  trillinge  gevul  het.  Hier  het  die  musiek  in  die  taal 
ingedring  soos  die  ,,poker,J-woorde  in  die  taal  van  die 
Amerikaner,  en  die  ossewawoorde  in  ons  taal.  Maar  wat 
beeldfndf  'n  mens  merk  ín  die  gepubliseerde  stukke 
KUNSTE  "  ^6  ^s  noe  dikwels,  vergeleke  met  die  paar 
plekke  wTaar  klank  en  musiek  van  gepraat 
word,  die  gevoel  van  skoonheid  van  vorm  en  kleur  voor- 
kom.  Plekke,  b}^v.  beskrywe  hulle  as  mooi,  ook  wolke 
en  diere  word  bewonder.  Ook  die  diere  van  hul  fantasie 
word  beskrywe  a&  mooi  diere — ,,gestreep  soos  'n  sebraM. 
Een  van  die  verhalers  vertel  van  'n  potjie  wat  gemaak  is, 
'n  kleipotjie,  pragtig  bo  al  s^^  maters,   ook  en  hier  durf 

ek  nie  die  vertaler  se  woorde  weer  vertaal  nie,  praat  een 
van  (f  a  handsovie  young  vian,  his  head  is  surpassingly 
beautiful/3 

En  hul  idee  van  skoonheid  was  nie  bepaal  deur  kleur 
soos  in  die  geval  van  die  gestreepte  dier  of  vorm  soos  by 
die  kleipotjie  nie;  maar  hulle  het  ook  kan  waardeer  gra- 
sieuse  beweginge  as  bewys  deur  !Han  IRasso  wat  vertel 
van  die  hasie  wat  hy  had  toe  hy  'n  seuntjie  was,  en  wat 
hy  so  bemin  het,  wrant,  hy  dag  ,,dat  daar  niks  was  wat 
,,sig  so  liefies  beweeg,  as  die  hasie  wanneer  dit  saggies 
,,huppel,  saggies  daar  rondhuppel." 

Dit  is  kunstenaarstaal,  en  kunstenare  is  uit  die  volk 
gebore  wat  nie  die  kop  in  skaamte  hoef  te  buig  in  watter 
geselskap  van  skilders  hul  ook  mag  kom  nie-  Vir  die  kuns- 
kenner  is  dit  onnodig  om  verder  uit  te  brei  oor  hierdie 
punt,  en  die  man  wat  geen  oog  vir  die  beeldende  kunste 
het  nie,  kan  'n  mens  moeilik  leer  om  die  Boesmankuns  te 
wTaardeer,  of  te  geniet;  maar  met  die  name  van  reuse 
slaan  'n  mens  sulke  Filistyne  dood. 

Neem  byvoorbeeld  die  bekende  skildery  van  die  leeu 
wat  die  man  opeet,  die  Filistyn  beskrywe  dit  en  dergelyke 
kunsstukke  as  ,,unbedeutende  Kritzeleien  welche  gar 
keine  Beachtung  verdientenJJ ,  maar  in  daardie  selfde  ge- 
krabbel  sit  Kuns  !  Net  'n  paar  lyne  wat  glad  nie  die  om- 
lyning  is  van  ,,Felis  Leo"  nie,  en  tog  staan  daar  die 
,,vaal  kat'*  met  die  gewig  van  'n  os  in  sy  skouers  en  die 
ratsheid  van  'n  kat  in  sy  voete  !  Nog  nooit  was  daar  'n 
man  soos  die  een  wat  daar  sy  doodskreet  uit  nie,  en  tog 
vertolk  daardie  krom  lyntjies  die  wanhoop  van  die  arme 
man,  en  sy  skreë  vir  hulp  klink  in  die  or.e  van  die  toe- 
skouer.  Dit  is  die  werk  van  'n  barbaar,  onontwikkeld. 
Maar  die  Franse  is  tog  die  w^êreld  deur  bekend  vir  yn 
hoog  ontwikkelde,  kunsvolle  nasie,  en  wat  produseer 
daardie  volk  na  al  die  jare,  na  al  die  eeue;  nadat  hul 
die  kuns  van  Assirië,  Egipte,  Griekeland,  Italië,  Spanje, 
Holland,  Indië,  en  Japan  bestudeer  en  verteer  het  ? 
'n  Skool  wat  werk  lewer  soos  5,Die  Dans  "  van  Matisse*. 


*Sien  Plaat  C. 


'n  Skool  wat  die  Gees,  die  Siel  probeer  skilder  sonder 
'om  te  veel  ag  op  die  liggaam,  op  die  uiterlike  te  gee.  Die 
dorpeling  gaan  op  die  veld  met  'n  jagter;  daar  gunter  is 
daar  'n  beweging,  wat  oor  is  byna  voor  dit  begin.  ,,Dit 
is  so-en-so  'n  dier,"  sê  die  jagter,  en  die  dorpeling  be- 
wonder  die  jagter  se  skerp  gesig,  maar  wat  hy  behoort 
te  bewonder  is  die  jagter  se  kennis.  In  daardie  oomblik 
wTas  daar  byna  geen  kans  om  kleur  te  merk,  seker  geen 
kans  om  vorm  te  sien  nie,  maar  wel  tyd  om  die  bewe- 
ging  te  besef  en  te  herken  as  van  die  of  daardie  dier. 
En  dit  verklaar  een  van  die  eienskappe  van  baie  van 
die  Boesman-kunsstukke.  Soos  in  ,,die  DansM  is  die  om- 
lyning  foutief,  maar  die  beweging  wonderlik,  kunsvol, 
akkuraat.  Voor  'n  Boesman  tekening  staan  baie  met  die 
gedagte  :  ,,Presies  die  jakhals  wat  ek  nou-nou  daaron- 
der  tussen  die  bossies  gesien  draf  het."  Terwyl  voor  die 
doeke  van  baie  van  die  moderne  diereskilders,  kom  dié 
gedagte  op  :  ,,Watter  pragtige  hare  !  Maar  is  die  huid 
nie  goed  geskilder  nie  !  Dit  lyk  kompleet  die  jakhals  wat 
ek  eergister  in  die  museum  gesien  het  !" 

Die  ander  punte  in  verband  met  Boesmankuns 
moet  ons  maar  net  korteliks  aanroer,  want  'n  behande- 
ling  van  die  Boesman-kuns  verdien  'n  aparte  lesing. 
Maar  ons  kan  hier  darem  op  'n  paar  ander  eienskappe 
van  die  Boesman-kuns  wys. 

Die  wanhoop  van  die  leeuprooi*,  die  tergende  speel- 
gees  van  die  bobejane,  die  wakkerheid  van  die  jakhals, 
dis  gerustheid,  of  die  argwaan  van  die  bokf,  die  lompheid 
van  die  vermomde  jagter,  hoe  duidelik  het  die  Boesman 
kunstenaar  ons  dit  \ertolk;  hoe  duidelik  is  die  hewys 
van  sy  vermoë  op  dié  gebied.  Die  vorse  spring  van  die 
leeu*,  die  sorglose,  trotse,  parmantige  draf  van  die  oli- 
fant  en  die  ,,vry  hotnot"  wat  hom  houdings  gee,  hoe 
natuurlik  is  dit  geskilder  !  Trek  vir  die  laasgenoemde  'n 
rooibaadjie   en   blou  broek  met    'n   rooi   naadstreep   aan, 


*Sien  Fig\  VII.     tSien  Fig.  VIII. 


druk  'n  platdop-pet  op  sy  kop,  en  daar  het  jy  'n  Phil 
Ma\-tekening  van  Tommy  Atkins. 

Diere  in  profiel  is  baie  algemeen§,  en  hier  en  daar 
vind  'n  mens  een  wat  baie  vry,  byna  matematies  versier 
is,  maar  die  durf  van  die  Boesman  is  partykeer  brutaal 
in  sy  keuse  van  'n  onderwerp,  en  hy  skilder  diere  in 
houdings  wat  geen  Europeaan  sou  durf  weergee  nieí. 
Terwyl  hulle  dikwels  enkele  diere  en  mense  skilder,  is 
daar  baie  werke  van  hul  bekend  waar  'n  jagavontuur  of 
'n  dans,  of  'n  toneel  uit  hul  geskiedenis  afgebeeld  is.  Daar 
is  bekend  'n  'goin  'goin-dans,  'n  'Ko'ku-curra-dans,  'n 
Mo'Koma-dans,  en  een  wat  waarskynlik  die  Wysgeer  se 
dans  weergee.  Jagavonture  is  volop,  die  jag  van  die  oli- 
fant,  die  elande,  die  volstruis  en  die  leeu.  En  van  die 
laasgenoemde,  is  daar  twee  wat  die  skrywer  besonder 
interessant  vind,  een  waar  gebruik  gemaak  word  var^  die 
elandsvel-skilde,  en  een  waar  die  Boesman  die  leeu  na 
die  skutters  toe  lok-  Oorlogtonele  bestaan  uit  af beeldinge 
van  gevegte  tussen  Boesman  en  Bantoe,  Boesman  en  Hot- 
tentot,  Bantoe  en  Bantoe,  en  Boesman  en  Boesman.  'n 
Pragtige  voorbeeld  van  hul  kuns  is  die  tekening  van  'n 
klompie  Boesmans  wat  van  die  Bantoe  'n  twintigtal  \ee 
steel,  'n  ander  vertel  weer  van  hoe  hulle  'n  Boer  doodge- 
maak  het  en  sy  vee  gebuit  het  terwyl  sy  Bantoe-veewag- 
ters  vlug.  Wat  besonder  die  oog  vang  in  hierdie  tonele  is, 
wat  tegnies  heet  die  komposiesie,  en  'n  wonderlike  ineen- 
loping  van  lyne  is  in  hulle  werk  te  bespeur  wat  nie  toeval- 
lig  kan  wees  nie.  Mense  en  diere  is  dikwels  te  vinde,  maar 
landskappe  en  plantelewe  minder  algemeen.  Die  skrywer 
weet  alleen  van  een  verdroogde  pan,  'n  paar  bome  (een 
uit  Rhodesië  met  'n  papegaai  daarin)  'n  klompie  takke, 
enige  kiepersolblare,  en  'n  klein  klompie  bome  en  bolle 
wat  hul  uit  hul  eie  gedaan  het.  Hulle  het  ook  bewys 
gegee  van  'n  liefde  vir  mooi  lyne  wat  niks  stofliks  voor- 
stel  nie. 

Die  kleure  wat  hul  gebruik  het  is  wit,  swart,  geel, 
oranje,   bruin,   sjokolaad,   rooi,   rosskleur,   pers,   blou   en 

§  Sien  Fig-.    IX. 
í  Sien  Fig-.    X. 

groen.  Mej.  Bleek  weet  van  geen  woord  in  hul  taal  vir 
pers  nie  en  sê  dat  hul  maar  een  woord  het  vir  blou  en 
groen.  Dit  beteken  natuurlik  nie  dat  hulle  nie  die  ver- 
skil  weet  nie,  want  ons  noem  byvoorbeeld  al  die  vol- 
gende  kleure  rooi,  alhoewel  ons  goed  besef  dat  hul  nie 
almal  dieselfde  kleur  is  nie  :  die  kleur  van  'n  penniepos- 
seël,  en  die  kleur  van  die  posbus,  die  kleur  van  'n  rooi 
os,  en  die  kleur  van  rooi  hare,  die  kleur  van  'n  rooi- 
roman,  van  rooi-koper,  en  die  kleur  van  bloed. 

Maar  buiten  die  ge-illustreerde  geskiedenis  en  ver- 
sieringe  alreeds  omskrewe,  ís  daar  honderde  tekens 
waarvan  ons  nog  nie  en  waarskynlik  nooit  die  ware  be- 
tekenis  sal  weet  nie*.  In  bjma  enige  grot  is  hul  te  vinde, 
en  dieselfde  ontwerpe  wat  'n  mens  langes  aie  Vaáin- 
vier  naby  Kimberley  op  die  harde  rotse  graveer,  vind, 
pryk  in  verf  op  die  rotse  in  Basoetoeland.Alleen  van  een 
of  twee  van  die  tekens  is  die  betekenis  bekend.  Is  hulie 
'n  primitiewe  skrif  wat  miskien  alleen  deur  'n  klein  ge- 
tal  ingewydes  bekend  is?  Is  hulle  'n  oorblyfsel  van  'n 
ou  Geloof  ?  Wie  kan  vandag  sê  !  Hulle  is  geheimsinnig, 
of  om  meer  akkuraat  te  wTees,  is  hulle  betekenis  vir  ons 
'n  geslote  boek.  Dat  'n  geheimsinnige  of  godsdienstige 
of  toweragtige  agtergrond  of  oorsaak  bestaan  vir  die  Boes- 
man-skilder  en  -graveerkuns  is  die  idee  van  seker  des- 
kundiges,  maar  ander  soos  Hahn  en  Stow  ontken  dit 
ronduit.  Daar  is  tekeninge  wat  met  hul  Geloof  en  By- 
geloof  te  doen  het,  maar  sover  die  skrywer  kan  oordeel 
is  daar  net  so  min  towery  of  godsdiens  daaraan  verbonde 
as  aan  die  prente  in  ons  ge-illustreerde  Bybels.  Baie  van 
die  tekeninge  het  eenvoudige  verklaringe,  maar  ons  ken- 
nis  van  die  volkies  is  te  beperk.  Fritsch  byvoorbeeld 
skrywe  :  — 

*,,Zuweilen  scheinen  die  Kúnstler  aber  ihrer 
,,Phantasie  freien  Spielraum  gelassen  zu  haben  wie 
,,sich  z.B.  eine  nackte  menschliche  Figur  mit  rothem 
,,Zickzack  streifen  um  die  Lenden  und  einem  Ding 
,,wie    ein    zusammengefalteter    Regenschirm    in    der 

,,Hand  auf  einem  Felsen  ;n  Key  Poort  (ostliche  Co- 
,,lonie)  vorfand,  welche  sich  nicht  wohl  deuten 
,,lásst." 

Vandag  weet  ons  dat  wat  Fritsch  nie  kan  verstaan 
nie  'n  afbeelding  is  van  Jn  Kaffer  met  ?n  steekasgaai 
wat  soveelmaal  groter  en  breër  is  as  die  Boesman-pyl, 
en  vir  hom  so  lomp  lyk,  dat  hy  digterlike  vryheid  ge- 
bruik  het  en  die  lompheid  te  oordrywe  soos  ook  in  die 
grot  by  Modderpoort,  O.V.S. 

Die  handigheid  van  die  Boesman  om  gebruik  te 
maak  van  die  natuurlike  vorm  \an  die  rotsoppervlakte 
in  sy  tekeninge;  sy  wonderlike  graveerkuns  waarmee  hy 
ook  pragstukke  gelewer  het  f ,  Stow  se  teorie  dat  die 
Boesmans  uit  twee  aparte  stamme  die  skilders  en  die 
graveerders  of  beeldhouers,  soos  hy  hul  noem,  bestaan; 
en  die  praktiese  moderne  toepassing  van  die  Boesman- 
kuns,  behoort  meer  tuis  by  'n  behandeling  van  hun  kuns, 
en  sal  ons  hul  maar  vir  'n  later  geleentheid  laat  bly. 

En  so  laat  ons  tydelik  afskeid  neem  van  die  Boes- 
man,  die  dwergie,  die  barbaar,  wat  in  sy  primitiewe  staat 
beter  kon  teken  as  die  Egiptenaar  en  selfs  as  die  Griek 
toe  die  al  die  fondament  van  ons  wysbegeerte  en  bou- 
kuns  aangelê  het.  Ons  bejammer  die  Boesman,  en  daar- 
deur  minag  ons  hom.  Is  sy  primitiewe  toestand  voor 
die  koms  van  die  Neger  en  Blanke  rasse  meer  te  betreur 
as  die  van  ons?  As  hy  genoeg  kos  het,  (en  hy  kry  ge- 
noegsame  gesonde  liggaamsoef ening  om  dit  te  wen)  kom 
hy  tuis  na  sy  vrou  en  kinders  en  geniet  daar  sy  vleis  en 
groente  met  sy  bier.  Daarna  kan  hy  vir  hom  besig  hou 
met  die  kunste  en  sy  geestelike  genot  uit  die  wêreld 
trek.  Kom  daar  nie  duisende  Blankes  van  hongersnood 
om  nie?  Is  die  krotjies  in  die  agterstrate  van  die  stede 
te  vergelyk  met  die  grotte  onder  die  kranse  wat  uitsien 
op  myle  en  myle  varse  lug? 

En  waar  bestaan  die  volk  wat  soveel  digterlikheid 
en  letterkundige  smaak  sal  vertoon  onder  so   'n     klein 

klompie   indiwidue   as   wat   Dr.    Bleek   by   hom   had,    en 
dié  nog  almal  uit  die  tronk  uitgehaal? 

Ekonomies  is  ons  vooruitgegaan,  maar  as  die  ware 
geluk,  die  doel  is  van  die  mensdom,  die  mikpunt  van 
almal,  kan  ons  ons  nog  die  vraag  stel — Is  ons  werklik 
nader  aan  ons  doel  as  die  Boesmans  ? 


